hotchpotch/miracl-hf-unified huggingface dataset:
আভোগাদ্রো প্রকল্প
১৮১২ খ্রিস্টাব্দে ইতালীয় পদার্থবিজ্ঞানী আমাদিও আভোগাদ্রো গ্যাসের আয়তন ও অণুর সম্পর্কীয় একটি সূত্র প্রস্তাব করেন। তাঁর দেয়া এ প্রস্তাবটি যদিও বিগত প্রায় ২০০ বছর যাবৎ নির্ভুল প্রমাণিত হয়ে আসছে অর্থাৎ তত্ত্ব হিসাবে প্রতিষ্ঠিত তথাপি আজও এ প্রস্তাবটি ‌অ্যাভোগাড্রো প্রকল্প (Avogadro’s Hypothesis) নামেই পরিচিত। অ্যাভোগাড্রোর প্রকল্পটি এরূপ - "স্থির তাপমাত্রা ও চাপে সম আয়তনের মৌলিক ও যৌগিক সকল গ্যাসে সমান সংখ্যক অণু থাকে"। বিপরীতভাবে বলা যায় যে, "স্থির তাপমাত্রা ও চাপে যে কোন গ্যাসের সমান সংখ্যক অণু সম আয়তন দখল করে"।
উদাহরণস্বরূপ, যদি নির্দিষ্ট তাপমাত্রা ও চাপে চারটি একই আয়তনের বেলুনে যথাক্রমে হাইড্রোজেন (H), অক্সিজেন (O), নাইট্রোজেন (N) ও কার্বন ডাইঅক্সাইড (CO) গ্যাস ভরা থাকে এবং কোনভাবে প্রথম বেলুনে n সংখ্যক হাইড্রোজেন অণুর অস্তিত্ত্ব পাওয়া যায় তবে অ্যাভোগাড্রোর সূত্র অণুসারে অন্যান্য বেলুনগুলোতেও যথাক্রমে n সংখ্যক অক্সিজেন অণু, n সংখ্যক নাইট্রোজেন অণু এবং n সংখ্যক কার্বন ডাইঅক্সাইড অণু বিদ্যমান থাকবে; যদিও গ্যাসসমূহের রাসায়নিক ভর, গঠন ও প্রকৃতি সম্পূর্ণ ভিন্ন। এটিই অ্যাভোগাড্রো প্রকল্পের মূল ধারণা।
অ্যাভোগাড্রো প্রকল্প হতে প্রাপ্ত গাণিতিক ধারণাটি এরূপ, যদি কোন গ্যাসের আয়তন formula_1 এবং মোল সংখ্যা formula_2 হয় তবে,
এছাড়া অ্যাভোগাড্রোর প্রকল্প থেকে তিনটি গুরুত্বপূর্ণ অণুসিদ্ধান্তে উপনীত হওয়া গেছে। এগুলো হলো -
অ্যাভোগাড্রোর প্রকল্প থেকে প্রাপ্ত আরেকটি গুরুত্বপূর্ণ বিষয় হলো অ্যাভোগাড্রো সংখ্যা। অ্যাভোগাড্রোর সূত্র অণুযায়ী স্থির তাপমাত্রা ও চাপে সম আয়তনের সকল গ্যাসে সমান সংখ্যক অণু থাকে। আবার স্থির তাপমাত্রা ও চাপে সকল গ্যাসেরই মোলার আয়তন সমান। এ দুটি সূত্র ও সিদ্ধান্তকে সংযুক্ত করে বলা যায়, স্থির তাপমাত্রা ও চাপে যেকোন গ্যাসের ১ মোলে সমান সংখ্যক অণু থাকে। যেহেতু তাপমাত্রা ও চাপের হ্রাস-বৃদ্ধিতে অণুর সংখ্যা বাড়ে না বা কমে না, সেহেতু সকল গ্যাসের ১ মোল পরিমাণে অণুর সংখ্যা সমান। এ সকল গ্যাসকে শীতল করলে তারা প্রথমে তরল এবং পরে কঠিন পদার্থে পরিণত হবে; কিন্তু অণুর সংখ্যার হ্রাস-বৃদ্ধি হবে না। সুতরাং "সকল পদার্থের (কঠিন, তরল বা গ্যাসীয়) এক মোল পরিমাণে নির্দিষ্ট সংখ্যক অণু থাকে, এ সংখ্যাকে অ্যাভোগাড্রো সংখ্যা বলা হয়"। এ সংখ্যাকে ‘formula_4’ দ্বারা চিহ্নিত করা হয়। এটি একটি ধ্রুব সংখ্যা, তাই formula_4 কে অ্যাভোগাড্রো ধ্রুবক-ও বলা হয়। বিভিন্ন পরীক্ষা দ্বারা এর মান ৬.০২৩ × ১০ নির্ণিত হয়েছে। অর্থাৎ,
আবদুল মুতালিব মালেক
ডাঃ আবদুল মুতালিব মালেক ১৯৭১ সালে বাংলাদেশের স্বাধীনতা যুদ্ধ চলাকালীন সময়ে তৎকালীন পূর্ব পাকিস্তানের গভর্নর ছিলেন। তিনি এসময় টিক্কা খানের স্থলাভিষিক্ত হন। তার নেতৃত্বে পশ্চিম পাকিস্তানের শাসকদের সমর্থনপুষ্ট একটি অন্তর্বর্তী কালীন সরকার সেসময় শপথ গ্রহণ করে। ১৯৭১ সালের পূর্বে তিনি একজন স্বনামধন্য বাঙালি হিসেবে পরিচিত ছিলেন। পাকিস্তানের রাষ্ট্রদূত হিসেবে তিনি বিভিন্ন সময়ে অনেক গুরুত্বপূর্ণ দায়িত্ব পালন করেছিলেন এবং গভর্নর হবার পূর্বে স্বাধীনতা যুদ্ধকালীন সময়ে তিনি অবসর জীবন যাপন করছিলেন।
মালেক ১৯০৫ সালে ব্রিটিশ শাষিত ভারতের বেঙ্গল প্রেসিডেন্সির চুয়াডাঙ্গায় জন্মগ্রহণ করেন।
কাজাকিস্তানের জাতীয় পতাকা
কাজাকিস্তানের বর্তমান পতাকাটি ১৯৯২ সালের ৪ঠা জুন তারিখ হতে প্রবর্তিত হয়। এর পূর্বে কাজাকিস্তান সোভিয়েত প্রজাতন্ত্রের পতাকা ব্যবহার করা হতো।
পতাকাটির পটভূমি আকাশী নীল বর্ণের। এতে ৩২টি কিরণযুক্ত একটি সোনালী সূর্য, এবং তার নিচে একটি ঈগল পাখির ছবি রয়েছে। বাম দিকে জালের মতো একটি নকশা রয়েছে।
জালের মতো নকশাটি প্রাচীন খান শাসক এবং কাজাখ জনগোষ্ঠীর প্রতীক। আকাশী নীল পটভূমিটি তুর্কি বংশোদ্ভূত নাগরিকদের চিহ্ন। তাতার, মঙ্গোল, উইঘুর, ও অন্যান্য তুর্কি বংশোদ্ভূত জনগোষ্ঠীর মধ্যে নীল বর্ণটি আকাশ দেবতার প্রতীক। আধুনিক কালের ব্যাখ্যানুসারে অবশ্য নীল বর্ণটি কাজাখস্থানের বিস্তৃত আকাশ এবং মুক্তির প্রতীক।
সোনালী ঈগল পাখিটি চেঙ্গিস খানের সাম্রাজ্যের প্রতীক। তিনি কাজাখস্থানের শাসক হিসাবে এরকম ঈগল খচিত একটি নীল বর্ণের পতাকা ব্যবহার করতেন।
তুরস্কের জাতীয় পতাকা
তুরস্কের জাতীয় পতাকাটিতে লাল পটভূমিকায় একটি সাদা নতুন চাঁদ, এবং তার সামনে একটি তারকা প্রদর্শিত হয়েছে। পতাকাটিকে তুর্কি ভাষায় বলা হয় "Ay Yıldız" ("চাঁদ তারা") বা "al sancak" ("লাল ঝান্ডা")।
পতাকাটির নকশা প্রাচীন, এবং উসমানীয় সাম্রাজ্যের সময়ে ১৮৪৪ সাল হতে এটি ব্যবহৃত হয়ে আসছে। ১৯৩৬ সালের তুর্কি পতাকা আইনে পতাকার আকারের কিছু পরিবর্তন সাধিত হলেও মূল নকশা অক্ষুন্ন আছে।
পতাকায় ব্যবহার করা লাল বর্ণটি হলো প্যান্টোন ১৮৬, বা আরজিবি (২২৭, ১০, ২৩).
লুকাস রাশিমালা
লুকাস রাশিমালা ফরাসি গণিতবিদ ফ্রাঁসোয়া এদুয়ার আনাতোল লুকা-র নামে নাম দেয়া পূর্ণ সংখ্যার ধারা। ফিবোনাচ্চি রাশিমালা ও লুকাস রাশিমালা - দুইটিই লুকাস ধারার উদাহরণ।
লুকাস রাশিমালার প্রতিটি সংখ্যা পূর্বের দুইটি সংখ্যার যোগফলের সমান। তাই লুকাস রাশিমালার পর পর দুটি সংখ্যার অনুপাত সোনালি অনুপাত এর সমান।
ফিবোনাচ্চি রাশিমালার সাথে লুকাস রাশিমালার পার্থক্য হলো, এর প্রথম দুইটি সংখ্যা হলো "L" = 2 এবং "L" = 1 (ফিবোনাচ্চি রাশিমালাতে এই দুটি সংখ্যা হলো 0 এবং 1।
কাজেই, লুকাস রাশিমালার সংজ্ঞা দেয়া যায় এভাবেঃ
লুকাস রাশিমালার সংখ্যাগুলি তাই হলো:
লুকাস রাশিমালাকে ঋণাত্মক দিকে বর্ধিত করার জন্য ব্যবহার করা যায় L = L - L - এই সূত্রটি। এর ফলে ঋণাত্মক দিকে লুকাস সংখ্যার যে ধারা পাওয়া যায়, তা হলো এরকম: ... -১১, ৭, -৪, ৩, -১, ২, ১, ৩, ৪, ৮, ১১, ... .
লুকাস রাশিমালার সাথে ফিবোনাচ্চি রাশিমালার সম্পর্ক নিম্নের সূত্র দ্বারা প্রকাশ করা যায়:
আর লুকাস রাশিমালার সংখ্যা বের করার সূত্র হলো:
যেখানে formula_6 হলো সোনালি অনুপাত।
এছাড়াও:যেহেতু formula_8 অসীমের দিকে অগ্রসর হয়, formula_9 এর মান formula_10 এর দিকে এগোতে থাকে।
L হলো ১ mod n এর কনগ্রুয়েন্ট, যদি n একটি মৌলিক সংখ্যা হয়। তবে n এর অনেক যৌগিক মানের জন্যও এরকম বৈশিষ্ট্য দেখা যায়।
লুকাসীয় মৌলিক সংখ্যা হলো লুকাস রাশিমালার এমন একটি সংখ্যা যা মৌলিক সংখ্যাও বটে। প্রথম কয়েকটি লুকাসীয় মৌলিক সংখ্যা হলো
২, ৩, ৭, ১১, ২৯, ৪৭, ১৯৯, ৫২১, ২২০৭, ৩৫৭১, ৯৩৪৯, ...
"n" = ০, ৪, ৮, ১৬, ছাড়া, যদি "L" একটি মৌলিক সংখ্যা হয়, তাহলে "n" একটি মৌলিক সংখ্যা। এর উল্ট্টাটা অবশ্য ঠিক নয়।
লুকাস ধারা
লুকাস ধারা হলো ফিবোনাচ্চি রাশিমালা ও লুকাস রাশিমালার সাধারণ রূপ। ফরাসি গণিতবিদ এদুয়ার লুকার নামানুসারে এই ধারার নামকরণ করা হয়েছে।
দুইটি পূর্ণ সংখ্যা "P" and "Q" এর মধ্যে যদি নিম্নের সম্পর্কটি বিদ্যমান থাকে,
তাহলে "U"("P","Q") এবং "V"("P","Q") - এই দুইটি লুকাস ধারা নিম্নের পৌনপুনিক সম্পর্ক (recurrence relation) দ্বারা প্রকাশ করা যায়,
এবং
যদি দ্বিঘাত সমীকরণ
এর সমাধান হয় "a" এবং "b" , তাহলে "U"("P","Q") এবং "V"("P","Q") -কেও "a" ও "b" এর মাধ্যমে নিম্নের সূত্র দিয়ে প্রকাশ করা যায় -
এ থেকে নিম্নের সমীকরণ বের করা যায় -
এখানে ধরা হয়েছে, "a" এবং "b" হলো আলাদা, যাতে formula_13 এর মান ০ না।.
লুকাস ধারার সংখ্যাগুলি ফিবোনাচ্চি বা লুকাস রাশিমালার সংখ্যাগুলির সকল সম্পর্ক মেনে চলে, যেমন:-
"P" এবং "Q" এর কিছু বিশেষ মানের দ্বারা তৈরি লুকাস ধারার বিশেষ কিছু নাম রয়েছে, যেমন:-
লেহ্‌মার রাশিমালা
লেহ্‌মার রাশিমালা হলো লুকাস ধারার একটি সাধারণ রূপ (generalization)।
a এবং b যদি জটিল সংখ্যা হয়, যেখানে
এবং:তাহলে, সংশ্লিষ্ট লেহ্‌মার সংখ্যাটি হলো,
যেখানে "n" বেজোড় সংখ্যা,
যেখানে "n" জোড় সংখ্যা।
এদের সহযোগী সংখ্যাগুলো হলো:
যেখানে "n" বেজোড় সংখ্যা, এবং
যেখানে "n" জোড় সংখ্যা।
জ্যোতির্বিজ্ঞানীদের তালিকা
বিখ্যাত জ্যোতির্বিজ্ঞানী এবং জ্যোতিঃপদার্থবিজ্ঞানীদের একটি তালিকা এখানে উল্লেখিত হল। বর্ণানুক্রমিকভাবে সজ্জিত আছে। কোন বিজ্ঞানীর নাম কোন বর্ণের ভিতরে স্থান পাবে তা তার মূল নাম দ্বারা নির্ধারণ করা হয়েছে। যেমন বিজ্ঞানী লাপ্লাসের মূল নাম সিমন-পিয়েরে দ্য লাপ্লাস হওয়া সত্ত্বেও তার নামটি ল বর্ণের অধীনে রাখা হয়েছে। নীল ডিগ্রাস টাইসন
জ্যোতির্বিজ্ঞানী
জ্যোতির্বিজ্ঞানী বা জ্যোতিঃবিজ্ঞানী হচ্ছেন একজন বিজ্ঞানী যিনি জ্যোতির্বিজ্ঞান নিয়ে মৌলিক গবেষণা পরিচালনা করেন এবং জ্যোতির্বৈজ্ঞানিক বা মহাজাগতিক বস্তুসমূহ যেমন গ্রহ, নক্ষত্র, ছায়াপথ ইত্যাদি পর্যবেক্ষণ করেন এবং এদের বৈশিষ্ট্য ও ধর্ম অধ্যয়ন করেন। প্রাচীনকালে জ্যোতির্বিজ্ঞানীরা আকাশের মহাজাগতিক বিভিন্ন বস্তু ও ঘটনার শ্রেণিবিন্যাস ও বর্ণনায় নিয়োজিত থাকতেন, পক্ষান্তরে জ্যোতিঃপদার্থবিজ্ঞানীরা পদার্থবিজ্ঞানের তত্ত্ব ও সূত্র ব্যবহার করে এই সব ঘটনার ও বস্তুর আচরণের কার্যকারণ ব্যাখ্যা করতে সচেষ্ট থাকতেন। বর্তমানকালে জ্যোতির্বিজ্ঞানী এবং জ্যোতিঃপদার্থবিজ্ঞানীদের গবেষণার ক্ষেত্র অনেকটা একই রকম হয়ে গেছে।
সাধারণত উচ্চ শিক্ষিত এবং পি এইচ ডি বা ডক্টরেট সম্মাননাপ্রাপ্ত ব্যক্তিরা পেশাদার জ্যোতির্বিজ্ঞানী হিসেবে বিভিন্ন বিশ্ববিদ্যালয় বা গবেষণা প্রতিষ্ঠান থেকে নিয়োগপ্রাপ্ত হন। তাঁরা তাঁদের বেশীরভাগ সময় গবেষণার কাজে ব্যবহার করলেও শিক্ষাদান, গবেষণার সহযোগী যন্ত্রপাতি তৈরী এবং মানমন্দিরের কার্যক্রম পরিচালনা ইত্যাদি কাজেও অংশগ্রহণ করেন।
বিশ্বজুড়ে পেশাদার জ্যোতির্বিজ্ঞানীদের সংখ্যা কম হলেও শৌখিন জ্যোতির্বিজ্ঞানীদের সংখ্যা নেহায়েত কম নয়। প্রশান্ত মহাসাগরীয় জ্যোতির্বিজ্ঞান সমিতি (Astronomical Society of the Pacific) পৃথিবীর সবচেয়ে বড় জ্যোতির্বিজ্ঞান সমিতি এবং পেশাদার ও শৌখিন জ্যোতির্বিজ্ঞানী সহ বিশ্বের ৭০টি দেশে তাদের সদস্য রয়েছে। আবার বাংলাদেশ জ্যোতির্বিজ্ঞান সমিতি (Bangladesh Astronomical Society) প্রকাশিত তথ্যমতে বাংলাদেশে অগনিত জ্যোতির্বিজ্ঞান-উৎসাহী রয়েছে, (১৯৯৯ সালের ২৪ অক্টোবর প্রায় ৩০,০০০ মানুষ পূর্ণ-গ্রাস সূর্যগ্রহণ দেখতে শের-ই-বাংলা নগরের একটি পর্যবেক্ষণ কেন্দ্রে ভীড় জমিয়েছিল
ফ্রেমওয়ার্ক
সফটওয়্যার তৈরিতে ফ্রেমওয়ার্ক হল একটি সাহায্যকারী কাঠামো যার উপর নির্ভর করে অন্য সফটওয়্যার প্রজেটের তৈরি ও উন্নয়ন করা যায়। একটি ফ্রামওয়ার্কের মধ্যে সাপোর্ট প্রোগ্রাম, কোড লাইব্রেরী, স্ক্রিপটিং ল্যাংঙ্গুয়েজ, ও অন্যান্য সাহায্যকারী সফটওয়্যারের সমাবেশ থাকে যা একটি সফটওয়্যার প্রজেটের বিভিন্ন কম্পোনেন্টের ঊন্নয়ন ও সংযোজনের জন্য ব্যবহৃত হয়।
সফটওয়্যার উন্নয়নকে সুবিধাদানের জন্যই ফ্রেমওয়ার্ক তৈরি করা হয়। ফ্রেমওয়ার্ক একজন কম্পিউটার প্রোগ্রামার বা ডিজাইনারকে সফটওয়ার তৈরির খুঁটিনাটি অথচ শ্রমসাধ্য ও সময় সাপেক্ষ্য বিষয় গুলো তৈরি থেকে মুক্তি দেয়। এতে কম্পিউটার প্রোগ্রামার বা ডিজাইনার সফটওয়ারের বিভিন্ন চাহিদার দিকে বেশী আলোকপাত করতে পারেন। ফলে একজন প্রোগ্রামারের নিম্ন স্তরের প্রোগ্রামিং (Low Level Programming ) এর জন্য সময় ব্যয় করতে হয় না।
কম্পিউটার আপ্লিকেশন বাইরে ফ্রেমওয়ার্ককে কতগুলি পদ্ধতি এবং প্রযুক্তির সমাবেশ হিসাবে চিন্তা করা যেতে পারে যা কোন জটিল সমস্যা সমাধানের জন্য ব্যবহার করা হয়।
নিকটতম ছায়াপথসমূহের তালিকা
লক্ষ করুন, এই তালিকাটি অসম্পূর্ণ হতে পারে। কারণ অনেক ছায়াপথই পরে আবিষ্কৃত হয়েছে এবং এটি মনে করার কোন কারণও নেই যে ভবিষ্যতে আরও ছায়াপথ আবিষ্কৃত হবে না। মূলত আকাশগঙ্গার জন্যই আমরা অনেক ছায়াপথ দেখতে পারিনা এবং ছোট ও ক্ষীণ ছায়াপথগুলো অনেক কাছে থাকা সত্ত্বেও দেখা না যেতে পারে।
বিষুবাংশ
বিষুবাংশ () একটি জ্যোতির্বৈজ্ঞানিক শব্দ যা খ-গোলকের একটি বিন্দু চিহ্নিত করতে যে দুইটি স্থানাংক ব্যবহৃত হয় তার একটি। বিষুবীয় স্থানাংক পদ্ধতিতে এটি ব্যবহৃত হয়। অন্য স্থানাংকটি হল বিষুবলম্ব। বাসন্তবিষুব বা মেষ রাশির প্রথম বিন্দু থেকে পূর্বদিকে ৩৬০ ডিগ্রী বৃত্তকে মোট ২৪ ঘন্টায় ভাগ করা হয়। এর এক ঘণ্টা সমান ১৫ ডিগ্রী। এর প্রতিটি ভাগকে বিষুবাংশ বলা হয়।
বিষুবলম্ব
বিষুবলম্ব () খ-গোলকের কোন একটি বিন্দু চিহ্নিত করার জন্য ব্যবহৃত দুইটি স্থানাংকের একটি। বিষুবীয় স্থানাংক পদ্ধতিতে এটি ব্যবহৃত হয়। অন্য স্থানাংকটি হল বিষুবাংশ। খ-বিষুব থেকে কোন খ-বস্তুর কৌণিক দূরত্বকে বিষুবলম্ব বলা হয়। খ-বিষুব থেকে উত্তরে বিষুবলম্ব ধনাত্মক এবং দক্ষিণে ঋণাত্মক ধরা হয়। দুইটি মেরুতে এটি সর্বাধিক অর্থাৎ ৯০ ডিগ্রী।
খ-গোলক
অন্ধকার এবং মেঘমুক্ত আকাশের দিকে তাকালে দর্শকমাত্রেরই চোখে পড়ে অসংখ্য জ্যোতিষ্ক। পৃথিবী থেকে এই জ্যোতিষ্কগুলোর দূরত্ব অনেক বেশী। এজন্য এদেরকে একটি বিরাট ব্যাসার্ধ্যের গোলকের ভেতরের পৃষ্ঠের কিছু স্থির বিন্দু বলে ভ্রম হয়। পৃথিবী পৃষ্ঠে দণ্ডায়মান একজন দর্শক কেবল এই গোলকের উপরের অর্ধাংশই দেখতে পান। এর ভিত্তিতে একজন দর্শককে কেন্দ্র করে অসীম বা যেকোন ব্যাসার্ধ্যের গোলক কল্পনা করা যায়। এই গোলককেই খ-গোলক বলা হয়। প্রকৃতপক্ষে খ-গোলকের কোন নির্দিষ্ট ব্যাসার্ধ্য থাকে না।
জ্যোতিষ্ক
মহাশূন্যে অবস্থিত বস্তুসমূহকেই জ্যোতিষ্ক বলা হয়ে থাকে। আধুনিক বিজ্ঞান (জ্যোতির্বিজ্ঞান) এই বস্তুসমূহের বৈশিষ্ট্য ও অস্তিত্ব সম্বন্ধে বিস্তর তথ্য সংগ্রহ করতে সমর্থ হয়েছে। এই বস্তুগুলোর আবিষ্কার প্রতিনিয়তই চলছে এবং ভবিষ্যতেও চলবে। এমনকি অনেক বস্তু রয়েছে যাদের আদৌ কোন অস্তিত্ব নেই বলে পরবর্তীতে প্রমাণিত হয়েছে। প্রক্রিয়া ভবিষ্যতেও চলতে থাকবে। আর এভাবেই মানুষ তার সমগ্র মহাবিশ্বকে তাঁর বিচরণস্থল হিসেবে প্রতিষ্ঠিত করতে সমর্থ হবে।
== soler system
জ্যোতিষ্কসমূহের ইংরেজি নাম হল: Heavenly bodies বা "astronomical bodies" বা স্বর্গীয় বস্তু। এই নামটির সাথে মাঝে মাঝেই "জ্যোতির্বৈজ্ঞানিক বস্তু" (astronomical object) বা "খ-বস্তু" (celestial object) নামটিকে গুলিয়ে ফেলা হয়। নাম দুটি এক নয়। জ্যোতিষ্ক হল পৃথিবী থেকে পর্যবেক্ষণ করা হয় এমন সকল বস্তু। পৃথিবী ছাড়া অন্য সব বস্তুই এর অন্তর্ভুক্ত হবে। কিন্তু পৃথিবী এর অন্তর্ভুক্ত নয়। কিন্তু জ্যোতির্বৈজ্ঞানিক বস্তুর মধ্যে পৃথিবীসহ সব জ্যোতিষ্কই পড়ে। তাহলে বলা যায়, "সব জ্যোতিষ্কই জ্যোতির্বৈজ্ঞানিক বস্তু, কিন্তু সব জ্যোতির্বৈজ্ঞানিক বস্তুই জ্যোতিষ্ক নয়"। আসলে প্রাচীনকালের মানুষরা আকাশকেই স্বর্গ মনে করতো, তাই আকাশে দৃশ্যমান সব বস্তুকে স্বর্গীয় বস্তু বলতো। এর মধ্যে পৃথিবী পড়েনা, কিন্তু সব জ্যোতিষ্ক পড়ে।
জ্যোতির্বৈজ্ঞানিক বস্তু
জ্যোতির্বিজ্ঞানের আলোচ্য মহাবিশ্বজুড়ে নির্দিষ্ট পথে ঘূর্ণায়মান সব বস্তুকেই জ্যোতির্বৈজ্ঞানিক বস্তু (astronomical object) বলা হয়। এর অপর নাম খ-বস্তু। পৃথিবী সহ মহাশূন্যে অবস্থিত সব বস্তুই এর অন্তর্ভুক্ত। এই নামটির সাথে গভীরভাবে সম্পৃক্ত অন্য শব্দটি হল: জ্যোতিষ্ক। এই শব্দ দুটি সম্পূর্ণ এক নয়। দেখুন: জ্যোতিষ্ক।
খোয়ারিজম
খোয়ারিজম আমু দরিয়া নদীর তীরবর্তী অনেকগুলো রাজ্যের সমন্বয়ে গঠিত একটি প্রাচীন সম্রাজ্য। এটি বর্তমান উজবেকিস্তানের অন্তর্ভুক্ত ছিল। ধারণা করা হয় এটি উস্ট-উর্ট প্লেট থেকে কাস্পিয়ান সাগরের উত্তরাংশের পূর্ব উপকূল পর্যন্ত বিস্তৃত ছিল। এর দক্ষিণে রয়েছে বৃহত্তর খোরাসান, উত্তরে আলান্‌স সাম্রাজ্য এবং উত্তর পূর্বাংশে Transiaxartesia-এর অন্তর্গত হান্‌স। এর রাজধানী ছিল পুরাতন উরগেঞ্চ (পারসী ভাষায়: কুহ্‌না গুরগঞ্জ)। তবে সপ্তদশ শতাব্দী থেকে এর রাজধানী পরিবর্তীতে হয়ে খিভা হয়। এই সময় খোয়ারিজম খানাত অফ খিভা নামে পরিচিত ছিল।
আমু দরিয়া
আমু দরিয়া, ["আমুদরিয়া" ( - "আমুদরিয়ো"; - "Âmudaryâ"; ] মধ্য এশিয়ার দীর্ঘতম নদী। দরিয়া শব্দের অর্থ বড় জলাশয়, সাগর বা নদী। আমু দারিয়া, আমু বা আমো নদী নামেও পরিচিত, এবং ঐতিহাসিকভাবে ল্যাটিন নাম ওক্সাস(Oxus) নামে পরিচিত। উখশ ও পঞ্জ নদীর সম্মিলিত স্রোতধারায়  তাজিকিস্তান ও আফগানিস্তানের সীমান্তে তিগোভায়া বালাকা প্রকৃতিক রিজার্ভে এটি গঠিত হয় এবং সেখান থেকে উত্তর-পশ্চিম মুখী প্রবাহিত হয়ে  আরল সাগরের দক্ষিণদিকে পতিত হয়। প্রাচীনকালে নদীটিকে বৃহত্তর ইরান ও তুয়ারান সীমানা বলে গণ্য করা হতো।
সিংহ রাশির তারাসমূহের তালিকা
এখানে সিংহ রাশির গুরুত্বপূর্ণ তারাসমূহের তালিকা সন্নিবেশিত আছে। তারাগুলোর উজ্জ্বলতার অধঃক্রমানুসারে সাজানো হয়েছে।
অশ্বিনী
ভারতীয় জ্যোতির্বিজ্ঞান অনুসারে ২৮ নক্ষত্রের প্রথমটি যুগ্নতারা , যাদেরকে সৈন্ধান্তিকরা শুধু অশ্বিদ্বয় বা অশ্বিনী নামে চিহ্নিত করলেও , প্রাচীন ঋগ্বেদএর ঋষিরা যাদেরকে 'নাসত্য' ও 'দস্র' এবং 'অশ্বিদ্বয়' বা 'অশ্বিন' উভয় নামেই ডাকতো । আধুনিক জ্যোতির্বিজ্ঞান অনুসারে এই নক্ষত্রের যোগতারা শরাতন () এবং অন্য তারা মেসার্থিম ()।
বিশ্বামিত্রপুত্র মধুচ্ছন্দা অশ্বিদ্বয়ের পরিচিতি দিয়েছেন এভাবে : ' হে অশ্বিদ্বয় ! তোমরা সর্বরোগহর , যা সত্য নয় এমন ভাষণরহিত তাই নাসত্য , দর্শনীয় স্রকতুল্য তাই দস্র । তোমরা রুদ্রবর্তনী (অর্থাৎ পরস্পরকে রুদ্রবেগে আবর্তনকারী '। । কণ্বপুত্র মেধ্যাতিথির অশ্বিনী-আবাহন : ' অন্ধকারকে উদ্ভাসিত ক'রে যে দেবদ্বয়ের দিব্যলোকস্পর্শী রথ সুন্দরভাবে চলেছে সে অশ্বিনদের আমরা আবাহন করছি ' । । অঙ্গিরাপুত্র হিরণ্যস্তুপএর ভাবনা : ' আকাশ জুড়ে এ তেত্রিশ দেবতার সাথে নাসত্যদ্বয় আসে , মধুপায়ী (এ) অশ্বিনদের সহাবস্হানে আয়ুর অস্ত পর্যন্ত নিরপরাধ ক্ষতমুক্ত প্রতিষেধকশক্তিযুক্ত দ্বেষহীন হবো ' ।
অশ্বিনী নক্ষত্রের নামানুসারে বাংলা ১২ মাসের ৬ষ্ঠ মাস আশ্বিন নাম হয়েছে।
ঘোটকীরূপ ধারিণী সূর্যের পত্নী। এর আরেক নাম সংজ্ঞা। সূর্যের প্রচণ্ড উত্তাপ সহ্য করতে না পেরে নিজের শরীর থেকে নিজরূপ ‘ছায়া’ নাম্নী এক নারীকে বের করে তাকে প্রতিনিধিরূপে রেখে সংজ্ঞা পিত্রালয়ে পলায়ন করেন। তার পিতা বিশ্বকর্মা মেয়ের এহেন আচরণে অত্যন্ত ক্ষুদ্ধ হন। পতিসেবা ত্যাগ করে অতি অন্যায় করেছে, সেজন্যে তার মুখ দেখবেন না বলে হুমকি দেন। সংজ্ঞা অভিমান করেন। পিতার বসতবাটি ত্যাগ করে উত্তর কুরুবর্ষে যান ও ঘোটকীর রূপ ধারণ করে ভ্রমণ করতে থাকেন। এদিকে সূর্য যোগবলে সকল কথা জানতে পারেন। তখন তিনিও অশ্বের রূপ ধারণ করে ঐ স্থানে আসেন। সেখানে কিছুদিন অশ্বিনীর সাথে থাকায় তার গর্ভে সূর্যের ঔরসে অশ্বরূপী যমজ দুই পুত্রসন্তান জন্মে। এই দুই পুত্র অশ্বিনীকুমার নামে পরিচিত হন। তারা চিকিৎসাবিদ্যায় সুপণ্ডিত হয়ে স্বর্গে চিকিৎসা করায় “স্বর্গবৈদ্য” উপাধি পান। তারা মাদ্রীসুত নকুল ও সহদেবের জনক।
বেয়ার সূচক
অনেকগুলোর উজ্জ্বল তারার নামকরণ করা হয়েছে একটি বিশেষ পদ্ধতিতে, এই নামগুলোকেই বেয়ার সূচক বলা হয়। নামকরণের এই পদ্ধতিটি বিজ্ঞানী ইয়োহান বেয়ার ১৬০৩ সালে প্রকাশিত তার ইউরানোমেট্রিয়া নামক পুস্তকে উল্লেখ করেছিলেন। এই নিয়ম অনুসারে প্রতিটি তারার নামের দুটি অংশ থাকে। প্রথমে থাকে একটি গ্রিক অক্ষর এবং পরে তারাটি যে তারামণ্ডলে অবস্থিত তার জেনিটিভ নাম থাকে। গ্রিক অক্ষরটি মণ্ডলে তারার উজ্জ্বলতা এবং ক্রম দ্বারা নির্ধারিত হয়। এখানে একটি ছকে কিছু তারার বেয়ার সূচক এবং সাথে মূল নাম উল্লেখিত হল।
ফ্ল্যামস্টিড সূচক
ফ্ল্যামস্টিড সূচক তারার নামকরণের জন্য প্রণীত একটি বিশেষ পদ্ধতি। এটি অনেকটা বেয়ার সূচকের মত। তবে বেয়ারের সাথে এর পার্থক্য হচ্ছে বেয়ার সূচকে গ্রিক অক্ষর ব্যবহার করা হয়; কিন্তু এক্ষেত্রে গ্রিক অক্ষরের পরিবর্তে সাধারণ ইংরেজি সংখ্যা ব্যবহার করা হয়। প্রতিটি তারার নামের দুটি অংশ থাকে: প্রথম অংশে থাকে একটি সংখ্যা এবং দ্বিতীয় অংশে তারাটি যে মণ্ডলে অবস্থিত তার জেনিটিভ নাম থাকে। যেমন: 47 Tucanae।
হেনরি ড্র্যাপার তালিকা
হেনরি ড্র্যাপার তালিকা একটি জ্যোতির্বৈজ্ঞানিক তালিকা যাতে উত্তর গোলার্ধ থেকে দৃশ্যমান সবচেয়ে উজ্জ্বল ২২৫,০০০ টি তারার পরিমাপগত এবং বর্ণালীগত বৈশিষ্ট্যসমূহ লিপিবদ্ধ আছে। ১৯১৮ এবং ১৯২৪ সালের মধ্যে তালিকাটি প্রথম প্রকাশিত হয়। তালিকাটি সংকলন করেন এনি জাম্প ক্যানন এবং হার্ভার্ড কলেজ মানমন্দিরে কর্মরত তার সহকর্মীরা। এই দলের উপদেষ্টা ছিলেন এডওয়ার্ড পিকারিং। তালিকাটির নাম বিজ্ঞানী হেনরি ড্র্যাপারের নামানুসারে রাখা হয়। কারণ ড্র্যাপারের বিধবা স্ত্রী এই তালিকা প্রণয়নের জন্য আর্থিক সাহায্য প্রদান করেছিলেন।
হিপ্পারকোস তালিকা
হিপ্পারকোস তালিকা এবং টাইকো তালিকা ইউরোপিয়ান স্পেস এজেন্সি বা এসা প্রণীত একেবারে প্রাথমিক তারা তালিকাগুলোর মধ্যে অন্যতম। ১৯৮৯ সালের নভেম্বর মাস থেকে ১৯৯৩ সালের মার্চ মাস পর্যন্ত এসা প্রেরিত হিপ্পারকোস নামক কৃত্রিম উপগ্রহ মহাবিশ্বের বিভিন্ন স্থানে সফল প্রদক্ষিণ করে। এই উপগ্রহ থেকে প্রচুর তথ্য উপাত্ত সংগ্রহ করা হয়। এ থেকেই উদ্ভূত হয় এই তালিকাটি। এই তালিকায় জ্যোতির্মিতির প্রতি মিলিআরসেক মাত্রাবিশিষ্ট প্রায় ১১৮,০০০ তারার তথ্য সন্নিবিষ্ট আছে। এছাড়া টাইকো তালিকায় তারার সংখ্যা ১,০৫০,০০০ টি।
জ্যোতির্মিতি
জ্যোতির্মিতি বা "জ্যোতিঃপরিমিতি" জ্যোতির্বিজ্ঞানের একটি শাখা যা মহাশূন্যে তারা এবং জ্যোতিষ্কসমূহের অবস্থান, দূরত্ব এবং গতিবিধি নির্ণয়ের কাজে ব্যবহৃত হয়। এটি বিজ্ঞানের অন্যতম প্রাচীন একটি উপশাখা। এই শাখায় মূলত খ-গোলকের উপর একটি মৌলিক প্রসঙ্গ কাঠামো বিবেচনা করে তার সাপেক্ষে খ-বস্তুসমূহের কৌণিক অবস্থান নির্ণয় করা হয়। পৃথিবীর বিষুবরেখার তল নিয়ে এই কাঠামোটি গঠিত হয়। এতে সূর্য থাকে কেন্দ্রে; পৃথিবীর বিষুবতল থেকে বিষলম্ব এবং বাসন্ত বিষুবনের বিন্দু থেকে বিষুবাংশ গণনা করা হয়। জ্যোতির্মিতির ইতিহাসের সূচনা হয়েছে বিখ্যাত জ্যোতির্বিজ্ঞানী হিপ্পার্কাসের সময় থেকে।
ময়নামতী ওয়ার সিমেট্রি
ময়নামতি ওয়ার সিমেট্রি বাংলাদেশের কুমিল্লা জেলায় অবস্থিত একটি কমনওয়েলথ যুদ্ধ সমাধি। ১৯৪১-১৯৪৫ সালে বার্মায় সংঘটিত যুদ্ধে যে ৪৫০০০ কমনওয়েলথ সৈনিক নিহত হন, তাদের স্মৃতি রক্ষার্থে মায়ানমার (তৎকালীন বার্মা), আসাম, এবং বাংলাদেশের ৯টি রণ সমাধিক্ষেত্র তৈরি করা হয়েছে। বাংলাদেশে দুটি কমনওয়েলথ রণ সমাধিক্ষেত্র আছে, যার অপরটি চট্টগ্রামে অবস্থিত। প্রতিবছর প্রচুর দর্শনার্থী যুদ্ধে নিহত সৈন্যদের প্রতি সম্মান জানাতে এসকল রণ সমাধিক্ষেত্রে আসেন।
ময়নামতি রণ সমাধিক্ষেত্র মূলত দ্বিতীয় বিশ্বযুদ্ধে (১৯৩৯-১৯৪৫) নিহত ভারতীয় (তৎকালীন) ও বৃটিশ সৈন্যদের কবরস্থান। এটি ১৯৪৩-১৯৪৪ সালে তৈরি হয়েছে। কুমিল্লা শহর থেকে প্রায় ৭ কিলোমিটার দূরে কুমিল্লা ক্যান্টনমেন্টের খুব কাছেই এই যুদ্ধ সমাধির অবস্থান। এই সমাধিক্ষেত্রটি Commonwealth War Graves Commission (CWGC) কর্তৃক প্রতিষ্ঠিত হয়েছিল ও তারাই এই সমাধিক্ষেত্র পরিচালনা করেন। প্রতি বছর নভেম্বর মাসে সকল ধর্মের ধর্মগুরুদের সমন্বয়ে এখানে একটি বার্ষিক প্রার্থণাসভা অনুষ্ঠিত হয়।
ময়নামতি তখনকার সময়ে একটি ক্ষুদ্র গ্রাম হলেও তৎকালিন সেনাবাহিনীর একটি বড় ঘাঁটিতে পরিনত হয়। এখানে স্থাপিত হয় বড় একটি হাসপাতাল। এছাড়া কুমিল্লা ছিল যুদ্ধ-সরঞ্জাম সরবরাহের ক্ষেত্র, বিমান ঘাঁটি, আর ১৯৪৪ সালে ইম্‌ফলে স্থানান্তরিত হবার আগে চতুর্দশ সেনাবাহিনীর সদরদপ্তর। এই সমাধিক্ষেত্রের ৭৩৬টি কবর আছে। এর মধ্যে অধিকাংশ হলেন সেসময়কার হাসপাতালের মৃত সৈনিকরা। তাছাড়াও যুদ্ধের পর বিভিন্ন স্থান থেকে কিছু লাশ স্থানান্তর করেও এখানে সমাহিত করা হয়। বাহিনী অনুযায়ী এখানে এর মধ্যে রয়েছেন ৩জন নাবিক, ৫৬৭জন সৈনিক এবং ১৬৬জন বৈমানিক। সর্বমোট ৭২৩ জন নিহতের পরিচয় জানা সম্ভব হয়েছিল।
যুদ্ধে নিহত ব্যক্তিগণ যেসকল দেশের বাহিনীতে কর্মরত ছিলেন, সেগুলো হলো:
______________
সমাধিক্ষেত্রটির প্রবেশমুখে একটি তোরণ ঘর, যার ভিতরের দেয়ালে এই সমাধিক্ষেত্রে ইতিহাস ও বিবরণ ইংরেজি ও বাংলায় লিপিবদ্ধ করে একখানা দেয়াল ফলক লাগানো রয়েছে। ভিতরে সরাসরি সামনে প্রশস্থ পথ, যার দুপাশে সারি সারি কবর ফলক। সৈন্যদের ধর্ম অনুযায়ী তাদের কবর ফলকে নাম, মৃত্যু তারিখ, পদবির পাশাপাশি ধর্মীয় প্রতীক লক্ষ করা যায়- খ্রিস্টানদের কবর ফলকে ক্রুশ, মুসলমানদের কবর ফলকে আরবি লেখা (যেমন: "হুয়াল গাফুর") উল্লেখযোগ্য। প্রশস্থ পথ ধরে সোজা সম্মুখে রয়েছে সিঁড়ি দেয়া বেদি, তার উপরে শোভা পাচ্ছে খ্রিস্টধর্মীয় পবিত্র প্রতীক ক্রুশ। বেদির দুপাশে রয়েছে আরো দুটি তোরণ ঘর। এসকল তোরণ ঘর দিয়ে সমাধিক্ষেত্রের পিছন দিকের অংশে যাওয়া যায়। সেখানেও রয়েছে আরো বহু কবর ফলক। প্রতি দুটি কবর ফলকের মাঝখানে একটি করে ফুলগাছ শোভা পাচ্ছে। এছাড়া পুরো সমাধিক্ষেত্রেই রয়েছে প্রচুর গাছ। সমাধিক্ষেত্রের সম্মুখ অংশের প্রশস্ত পথের পাশেই ব্যতিক্রমী একটি কবর রয়েছে, যেখানে একসাথে ২৩টি কবর ফলক দিয়ে একটা স্থানকে ঘিরে রাখা হয়েছে। এই স্থানটি ছিল মূলত ২৩ জন বিমানসৈনিকের একটি গণকবর, যেখানে লেখা রয়েছে:
অ্যান্টিবায়োটিক তালিকা
=তথ্যসূত্র==
ইনটিগ্রেটেড ডেভলপমেন্ট ইনভাইরনমেন্ট
ইনটিগ্রেটেড ডেভলপমেন্ট ইনভাইরনমেন্ট (সংক্ষেপে, আইডিই) বা সমন্বিত উন্নয়ন পরিকল্পনা এক ধরনের এপ্লিকেশন সফটওয়্যার যা কম্পিউটার প্রোগ্রামারদের সফটওয়্যার তৈরিতে সহায়তা প্রদান করে।
আইডিই সাধারণত একটি র্সোস কোড এডিটর, একটি কম্পাইলার অথবা একটি ইর্ন্টারপ্রেটার এবং একটি ডিবাগারের সমন্ময়ে গঠিত হয়। কখনো কখনো জুড়ে দেয়া হয় ভারশন কনট্রল সিস্টেম ও গ্রাফিকাল ইউজার ইন্টারফেস বা গুই সমৃদ্ধ টুল।
অনেক আধুনিক আইডিই-তে অবজেক্ট ওরিয়েন্টড সফটওয়্যার তৈরির জন্য থাকে ক্লাস ব্রাউজার, অবজেক্ট ইন্সপেক্টর এবং ক্লাস হায়্যারআর্কি ডায়াগ্রাম।
যদিও আইডিই একটি নির্দিষ্ট প্রোগ্রামিং লাঙ্গুয়েজে কোড করাকে সহায়তা করার জন্য তৈরি হয়, আধুনিক আইডিই গুলোতে একই সাথে বিভিন্ন প্রোগ্রামিং লাঙ্গুয়েজ কোড করা যায়। যেমন ভিজুয়্যাল বেসিক আইডিই শুধুমাএ ভিজুয়্যাল বেসিক প্রোগ্রামিং লাঙ্গুয়েজের কোডিং করাকে সহয়তা করে। অন্য দিকে মাইক্রোসফট ভিজুয়াল স্টুডিও, ইক্লিপস আইডিই, কমোডো আইডিই, নেট বিন্স আইডিই, বোরল্যান্ড ডেভেল্পার স্টুডিও মত আইডিই গুলো একই সাথে বিভিন্ন প্রোগ্রামিং লাঙ্গুয়েজে কোড করা যায়।
মাস
মাস হলো সময় গণনা করার একটি একক, যা পঞ্জিকাতে ব্যবহার করা হয়। সাধারণত চাঁদের পূর্ণ একটি পরিক্রমকালের সাথে এর সম্পর্ক আছে। মাসের ধারণার উদ্ভব হয় চাঁদের কলা হতে। এধরণের মাসকে চান্দ্র মাস বলা হয়ে থাকে। পুরাতত্ত্ববিদেরা পঞ্জিকা হিসাবে ব্যবহৃত মাপকাঠি পেয়েছেন, যা দেখে বোঝা যায়, প্যালিওলিথিক যুগ হতে মানুষ চাঁদের কলার ভিত্তিতে মাস হিসাব করে আসছে।
জুলিয়ান বর্ষপঞ্জির পূর্বে গ্রেগরীয় বর্ষপঞ্জিরও বারো মাস রয়েছেঃ
গ্রেগরীয় বর্ষপঞ্জিতে গড়ে মাসের দৈর্ঘ্য হয় ৩০.৪১৬৭ দিন। যদি অধিবর্ষ না হয় তাহলে ৪.৩৪৫ সপ্তাহ এবং ৩০.৫ দিনের মাস হয়। আর যদি অধিবর্ষ হয় তাহলে ৪.৩৫৭ সপ্তাহ এবং ৩০.৪৩৬৮৭৫ দিনের মাস হয়।
অতীতে রোমান বর্ষপঞ্জিতে মাসের অন্তর্ভুক্ত:
বিখ্যাত স্মৃতিসহায়ক ত্রিশ দিনের সেপ্টেম্বর মাসের দৈর্ঘ্য ইংলিশ ভাষার বিশ্বে শিক্ষা প্রদানে সর্বাপেক্ষা সাধারণ রাস্তা। একের হাতের চার আঙুলের গাট এবং তাদের মধ্যে মাসের দৈর্ঘ্য স্মরণ করতে ব্যবহার করা যায়। দুই হাতের মুঠ একত্র করে প্রত্যেকে মাস হিসেবে তালিকাভুক্ত করা যায়। মুঠের উচু অংশকে ৩১ দিন এবং নিচু অংশকে ৩০ দিন ধরে ১২ মাসে ভাগ করা যায়। যখন এক হাতের মুঠ হিসাবে করে জুলাইতে পৌছায়, তখন দ্বিতীয় হাতের মুঠ এক করে মুঠের উচু অংশকে আগস্ট হিসেবে শুরু করা হয়।
হুব্রু বর্ষপঞ্জির ১২ অথবা ১৩ মাস রয়েছে।
আদার ১ শুধু ১৯ বছরে ৭ সময় কেবল যোগ করা হয়। সাধারণ বছরে, আদার ২ সহজভাবে আদার ডাক দেওয়া হয়।
এই বর্ষপঞ্জিটি ফরাসি বিপ্লব সময় প্রস্তাব করা হয়েছিল এবং ফরাসি সরকার একে ১৭৯৩ সাল থেকে প্রায় বারো বছরের ব্যবহার করেছিল। এটি ১২ মাসের বর্ষপঞ্জি এবং প্রত্যেক মাস ৩০ দিনের ছিল। ১০ দিনে ১ সপ্তাহ যাকে বলা হতো দেকাদেস। একে তিন মাস করে চার ভাগে ভাগ করা হয়েছিল। অতিরিক্ত পাচ অথবা ছয় দিন যথাযথ যোগ করার প্রয়োজন বোধ হয়েছে ক্রান্তি বছর জন্য যা প্রত্যেক বছরের শেষে মাস গুলোর পরে স্থাপিত করা হতো। প্রত্যেক চার বছর পর একটি অধিবর্ষ ছিল যাকে বলা হতো ফ্রানচাড। এইটি শরত্‍কাল থেকে শুরু হতো:
ইরানী/পেরসীয়ান বর্ষপঞ্জি, বর্তমানে ইরান এবং আফগানিস্তানে ব্যবহার হচ্ছে। তাতেও ১২ মাস রয়েছে। পেরসীয়ান নামগুলো তদ্বোধক চিহ্নেতে অন্তর্ভুক্ত করা হয়।
ইসলামি বর্ষপঞ্জিতে ও বারো মাস রয়েছে। তাদেরকে নাম ক্রমাণয়ে লেখা হলো:
বাংলা/হিন্দু বর্ষপঞ্জির মাসের নাম করার বিভিন্ন পদ্ধতি রয়েছে। ভারতে প্রচলিত হিন্দু সৌর পঞ্জিকানুসারে বঙ্গাব্দের মাসসমূহ এবং তাদের দৈর্ঘ্য :
তামিল বর্ষপঞ্জিতে ও বারো মাস রয়েছে। তাদেরকে নাম ক্রমাণয়ে লেখা হলো:
সিংহলি বর্ষপঞ্জি হল বুদ্ধ বর্ষপঞ্জি যা সিংহলি ভাষায় নামগুলোর সঙ্গে শ্রীলঙ্কাতে বর্ষপঞ্জি হিসেবে ব্যবহার হয়। প্রত্যেক পূর্ণিমা পয়, একটি বুদ্ধ চান্দ্রমাসের শুরু চিহ্নিত করে। প্রথম মাস হল ভেসাক। সিংহলি এবং তামিল নব্বর্ষ শুরু হয় হিন্দু সৌর বর্ষপঞ্জির অনুসারে (সাধারণত ১৪ এপ্রিল), যা বুদ্ধ বর্ষপঞ্জিতে সম্পর্কহীন ঘটনা।
ঐতিহাসিকভাবে হাঙ্গেরি একটি ১২ মাসের বর্ষপঞ্জি ব্যবহার করতো যা প্রকৃতি রাশিচক্রর বলে মনে হতো। কিন্তু পরে তা গ্রেগরীয় বর্ষপঞ্জির সাথে সম্পকৃত ছিল।
প্রাচীন মিশরীয় লোকেরা একটি বর্ষপঞ্জির ব্যবহার করতো যা ৩৬৫ দিন দীর্ঘ ছিল। বর্ষপঞ্জিকাটি ১২ মাসে ভাগ করা ছিল এবং প্রত্যেক মাস ৩০ দিনে ভাগ ছিল। বছর শেষে অতিরিক্ত ৫ দিন যোগ করা হতো। মাস গুলো ৩ সপ্তাহে ভাগ করা ছিল এবং প্রত্যেক সপ্তাহ ১০ দিনে ভাগ ছিল। কারণ প্রাচীন মিশরীয় বছর সৌর বছরের চেয়ে এক চতুর্থাংশ কম ছিল।
নিসগা বর্ষপঞ্জি গ্রেগরীয় বর্ষপঞ্জির সঙ্গে সামঞ্জস্যপূর্ণয় প্রত্যেক মাসে সিদ্ধান্ত নেয় কি ধরনের ফসল তুলবে যা পিছের মাস গুলোতে বুনে ছিল।
সংযোগ শিরোনাম
সোনাইমুড়ি উপজেলা
সোনাইমুড়ি উপজেলা বাংলাদেশের নোয়াখালী জেলার অন্তর্গত একটি উপজেলা, এটি ২০০৫ সালে গঠিত হয়েছে। বেগমগঞ্জ উপজেলা ভেঙ্গে সোনাইমুড়ি উপজেলা গঠিত হয়েছে।
আয়তন: ১৭০.৪২ বর্গ কিমি। অবস্থান: ২৩°০২´ থেকে ২৩°০৬´ উত্তর অক্ষাংশ এবং ৯১°০০´ থেকে ৯১°১৩´ পূর্ব দ্রাঘিমাংশ। এ উপজেলার পশ্চিমে চাটখিল উপজেলা, দক্ষিণে বেগমগঞ্জ উপজেলা, পূর্বে সেনবাগ উপজেলা এবং উত্তরে কুমিল্লা জেলার মনোহরগঞ্জ উপজেলা অবস্থিত।
সোনাইমুড়ি উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম সোনাইমুড়ি থানার আওতাধীন।
বজরা শাহী জামে মসজিদ (১১৫৩ হিজরী),
১৯৭১ সালে এ উপজেলা ২ নং সেক্টরের অধীন ছিল। ২১ এপ্রিল সোনাইমুড়ি রেলস্টেশনের আউটার সিগনালের কাছে এবং ১১ মে সোনাইমুড়ির বগাদিয়া নামক স্থানে পাকবাহিনীর সঙ্গে মুক্তিযোদ্ধাদের সম্মুখ লড়াইয়ে প্রায় ২০ জন পাকসেনা নিহত হয়। এছাড়াও এ লড়াইয়ে ২ জন মুক্তিযোদ্ধা শহীদ হন। ৭ ডিসেম্বর এ উপজেলা শত্রুমুক্ত হয়।
মসজিদ ১৬৫, উল্লেখযোগ্য ধর্মীয় প্রতিষ্ঠান: বজরা শাহী জামে মসজিদ, সোনাইমুড়ি জামে মসজিদ, নদনা জামে মসজিদ, উত্তর শাক্তলা জামে মসজিদ
মোট জনসংখ্যা ২৯০৮৪৬; পুরুষ ১৪১০২৯, মহিলা ১৪৯৮১৭।
মুসলিম ২৮১৩৬৫, হিন্দু ৯৩০৯, বৌদ্ধ ১৩, খ্রিস্টান ১১৪ এবং অন্যান্য ৪৫।
শিক্ষার হার, শিক্ষা প্রতিষ্ঠান গড় হার ৫৫.৭৭%; পুরুষ ৫৬.২৪% ও মহিলা ৫৫.৩২%। কলেজ ৪, মাধ্যমিক বিদ্যালয় ৩৩, প্রাথমিক বিদ্যালয় ১১৪, কমিউনিটি প্রাথমিক বিদ্যালয় ৬, মাদ্রাসা ১৯। উল্লেখযোগ্য শিক্ষা প্রতিষ্ঠান: সোনাইমুড়ি ডিগ্রী কলেজ (১৯৭০), সোনাইমুড়ি উচ্চ বিদ্যালয় (১৯১৭), বজরা বহুমুখী উচ্চ বিদ্যালয় (১৯১৯), সোনাইমুড়ি হামিদিয়া আলিয়া মাদ্রাসা (১৯২৬)। বড় গাও ইসলামিয়া মাদ্রাসা ১৯৭৩ ।মারকাজ আমির হামজা রাঃ ২০০৫ ।লাইফ শাইন স্কুল ২০০৮।জনগোষ্ঠীর আয়ের প্রধান উৎস কৃষি ২৭.৩২%, অকৃষি শ্রমিক ২.০৬%, শিল্প ০.৬৩%, ব্যবসা ১৬.৪৬%, পরিবহণ ও যোগাযোগ ৩.৬০%, চাকরি ১৮.১৫%, নির্মাণ ১.২৯%, ধর্মীয় সেবা ০.৩৮%, রেন্ট অ্যান্ড রেমিটেন্স ১৪.৩৮% এবং অন্যান্য ১৫.৭৩%। হাটবাজার ও মেলা হাটবাজার ৩০, মেলা ২। সোনাইমুড়ি হাট, থানার হাট, কামারের হাট, নদনা হাট, কাশিপুর হাট, শান্তির হাট, লালমিয়ার হাট, জয়াগ বাজার, বজরা স্টেশন বাজার, মুসলিমগঞ্জ বাজার, সোনাপুর বাজার, বাংলা বাজার ও আমিশাপাড়া বাজার উল্লেখযোগ্য।
শিল্প ও কলকারখানা চালকল, বরফকল, করাতকল, বিস্কুট কারখানা, ওয়েল্ডিং কারখানা।
কুটিরশিল্প স্বর্ণশিল্প, লৌহশিল্প, মৃৎশিল্প, সুচিশিল্প, দারুশিল্প, বাঁশের কাজ, বেতের কাজ।
কৃষিভূমির মালিকানা ভূমিমালিক ৬০.৩৮%, ভূমিহীন ৩৯.৬৯%। প্রধান কৃষি ফসল ধান, সুপারি, সরিষা, ডাল, শাকসবজি। বিলুপ্ত বা বিলুপ্তপ্রায় ফসলাদি তিল, তিসি, অড়হর, চীনা। প্রধান ফল-ফলাদিব আম, কাঁঠাল, নারিকেল, কলা, জাম, পেয়ারা, পেঁপে, সুপারি।
যোগাযোগ বিশেষত্ব পাকারাস্তা ৯৬.৫৪ কিমি, কাঁচারাস্তা ৭৩২.৩৯ কিমি। বিলুপ্ত বা বিলুপ্তপ্রায় সনাতন বাহন পাল্কি, ঘোড়ার গাড়ি, মহিষের গাড়ি।
উল্‌ম
উল্‌ম () জার্মানির দক্ষিণাংশে অবস্থিত একটি ছোট শহর। এটি বাডেন-ভুর্টেমবের্গ অঙ্গরাজ্যের দানিউব নদীর তীড়ে অবস্থিত। শহরটির জনসংখ্যা ২০০৬ সালের জরিপ অনুসারে প্রায় ১২০,০০০। ৮৫০ সালে প্রতিষ্ঠিত এউ শহর সমৃদ্ধ ইতিহাস ও ঐতিহ্যের অধিকারী। বিভিন্ন ধরণের শিল্প প্রতিষ্ঠানের কারণে উলম বর্তমানে বাডেন-ভাটেমবার্ক প্রদেশের অর্থনৈতিক কেন্দ্র। বিখ্যাত উলম বিশ্ববিদ্যালয় এই শহরে অবস্থিত। এছাড়াও এখানে রয়েছে একটি সুবিশাল প্রযুক্তি কেন্দ্র বা সায়েন্স পার্ক যেখানে অনেকগুলো আন্তর্জাতিক প্রতিষ্ঠান তাদের গবেষণাকর্ম চালিয়ে থাকে।সর্বোচ্চ লম্বা চার্চ এবং বিখ্যাত তাত্ত্বিক পদার্থবিজ্ঞনী আলবার্ট আইনস্টাইনের জন্মস্থান হিসেবে আন্তর্জাতিকভাবে উলম পরিচিত।
মোহাম্মদ আলী বগুড়া
মোহাম্মদ আলী বগুড়া (১৯০৯ - ১৯৬৩) একজন বাঙালি রাজনীতিবিদ। তিনি পাকিস্তানের প্রধানমন্ত্রী হিসাবে ১৯৫৩ থেকে ১৯৫৫ পর্যন্ত দায়িত্ব পালন করেন।
মোহাম্মদ আলীর জন্মস্থান বগুড়া। তার পরিবার বাংলার নবাব পরিবারের সাথে সম্পর্কযুক্ত ছিল। তিনি কলকাতা বিশ্ববিদ্যালয়ে লেখাপড়া করেন এবং লেখাপড়া শেষ করে রাজনীতিতে যোগ দেন। ১৯৩৭ তে তিনি সংসদ সদস্য নির্বাচিত হন। তিনি খাজা নাজিমুদ্দিন-এর মন্ত্রী সভায় স্বাস্থ্য মন্ত্রী ছিলেন।
১৯৫৩ সালে পাকিস্তানের গভর্ণর জেনারেল গোলাম মোহাম্মদ তাকে প্রধানমন্ত্রীর পদ গ্রহণের আমন্ত্রন জানান। প্রধানমন্ত্রী হবার ঠিক আগে তিনি মার্কিন যুক্তরাষ্ট্রে পাকিস্তানের রাষ্ট্রদূত ছিলেন। ক্ষমতা গ্রহণের পর পাকিস্তানের সেনাবাহিনী প্রধান কে প্রতিরক্ষা মন্ত্রীর দায়িত্ব গ্রহণের আমন্ত্রণ জানিয়ে আলোড়ন তৈরি করেন। প্রধানমন্ত্রী হবার পর তিনি সংবিধান প্রণয়ন কে সবচেয়ে গুরুত্বপূর্ণ কাজ হিসেবে চিহ্নিত করেন এবং ছয় মাসের মধ্যে সংবিধান প্রণয়ন সংক্রান্ত একটি সূত্র আইনসভায় পেশ করেন। তার এই সুত্রটি পাকিস্তানের ইতিহাসে "বগুড়া ফর্মুলা" নামে পরিচিত। অক্টোবার ৭, ১৯৫৩ সালে টি আইনসভায় পেশ করা হয়। তের দিন ধরে উপর আলোচনা চলে। নভেম্বার ১৪ , ১৯৫৩ সালে সংবিধানের খসড়া তৈরির ব্যাপারে একটি কমিটি গঠিত হয়। খসড়া চূড়ান্ত করার পূর্বেই গুলাম মুহাম্মদ আইনসভা ভেঙ্গে দেন। যদিও এসময় মোহাম্মদ আলি বগুড়া প্রধানমন্ত্রী হিসেবে নতুন আরেকটি মন্ত্রীসভা নিয়ে দায়িত্ব পালন করে যান। ১৯৫৪ সালের ২৬ অক্টোবর তিনি আবার প্রধানমন্ত্রী হিসেবে শপথ নেন। তার এই নতুন সরকার নতুন নির্বাচনের প্রতিশ্রুতি দেয়। ভগ্নস্বাস্থ্যের কারণে ১৯৫৫ সালের আগস্ট মাসে গোলাম মোহাম্মদ পদত্যাগ করেন। ইস্কান্দার মীর্জা নতুন গভর্নর জেনারেল হন। পরবর্তীতে ১৯৫৫ সালের আগস্ট ৮ তারিখে পাকিস্তানের গভর্ণর জেনারেল ইস্কান্দর মির্জা মোহাম্মদ আলি বগুড়াকে পদত্যাগে বাধ্য করেন।
১৯৬২ সালে তিনি আবার পররাষ্ট্র মন্ত্রী হন। ১৯৬৩ সালে মোহাম্মদ আলী বগুড়া মৃত্যু বরণ করেন। তাকে বাংলাদেশের (তৎকালীন পূর্বপাকিস্তান) এর বগুড়া জেলায় কবর দেওয়া হয়।
মোহাম্মদ আলী বগুড়া পাকিস্তানের প্রধানমন্ত্রী হিসেবে কাশ্মীর ইস্যুতে গুরুত্বপূর্ণ ভূমিকা পালন করেন। তিনি নেহরুকে কাশ্মীর সমস্যার সমাধানের মাধ্যমে দুই দেশের বৈরী সম্পর্ক দূরীকরণের আহ্বান জানান।
সিম্প্‌ল অবজেক্ট এক্সেস প্রোটোকল
সিম্পেল অবজেক্ট এক্সেস প্রোটকল বা এসওএপি হল একটি প্রোটকল যা দ্বারা কম্পিউটার নেটওয়ার্কে এক্সটেনসিভ মার্কআপ ল্যাংগুয়েজ বা এক্সএমএল নির্ভর তথ্য আদান প্রদান করা যায়। সাধারণত এই তথ্য আদান প্রদান করার জন্য হাইপারটেক্সট ট্রানফার প্রোটকল বা এইচটিটিপি ব্যবহার করা হয়। এসওএপি ওয়েব সার্ভিস স্ট্যাকের ভিত্তি স্তর তৈরি করে। এটি একটি মৌলিক মেসেজিং ফ্রেমওয়ার্ক প্রদান করে, যার উপর অন্যান্য এবসট্রাক্ট লেয়ার বা স্তর গড়ে উঠে। এই প্রোটকল জুন ২৪, ২০০৩ ওয়ার্ল্ড ওয়াইড ওয়েব কনসরটিয়ামের গ্রহণযোগ্যতা পায়।
বিশ্বজনীন ব্যাকরণ
বিশ্বজনীন ব্যাকরণ হল ভাষাবিজ্ঞানের একটি তত্ত্ব যা অনুসারে সব ভাষার মানুষই ভাষা বিষয়ক কিছু সার্বজনীন ধারণা নিয়ে জন্মগ্রহণ করে। এদের সমষ্টিগত নামকে বিশ্বজনীন ব্যাকরণ হিসেবে উপস্থাপন করেন মার্কিন ভাষাবিজ্ঞানী নোম চম্‌স্কি।
বিশ্বজনীন ব্যাকরণের ধারণা পাওয়া যায় রজার বেকনের আনুমানিক ১২৪৫ সালের "ওভারভিউ অফ গ্রামার" ও আনুমানিক ১২৬৮ সালের "গ্রিক গ্রামার" থেকে। তিনি উল্লেখ করেন সকল ভাষাতেই একটি সাধারণ ব্যাকরণ রয়েছে, যদিও এতে অনেক পরিবর্তন দেখা যায়; এবং ১৩শ শতাব্দীতে যারা বেকনকে অনুসরণ করতেন তারা স্বীকার করেন সকল ব্যাকরণেই বিশ্বজনীন রীতি বিদ্যমান। 
বিশ্বজনীন ব্যাকরণ বা ভাষার এই ধারণা দর্শনতাত্ত্বিক ভাষার ১৭শ শতাব্দীর কার্যক্রমের প্রধান উপাদান ছিল। দর্শনতাত্ত্বিক ভাষার কার্যক্রম থেকে পৃথক ১৮শ শতাব্দীর একটি বিশ্বজনীন ব্যাকরণবিদদের স্কটিশ শাখা ছিল, যেখানে জেমস বিটি, হিউ ব্লেয়ার, জেমস বার্নেট, জেমস হ্যারিস ও অ্যাডাম স্মিথরা যুক্ত ছিলেন। "এনসাইক্লোপিডিয়া ব্রিটানিকা" (১৭৭১) এর প্রথম সংস্করণে ব্যাকরণ বিষয়ক নিবন্ধে "অফ ইউনিভার্সাল গ্রামার" শিরোনামে একটি বড় অধ্যায় ছিল।
১৯৫০-১৯৭০ এর দশকে আধুনিক ভাষাবিজ্ঞান এ নোম চম্‌স্কি ও মন্টাগুয়ের তত্ত্ব দিয়ে এই ধারণা প্রসার লাভ করে ও প্রভাব বিস্তার করে।
লিনাস পাউলিং
লিনাস কার্ল পাউলিং ( জন্ম-ফেব্রুয়ারি ২৮, ১৯০১- মৃত্যু-আগস্ট ১৯, ১৯৯৪) একজন বিশ্ববিখ্যাত রসায়নবিদ। তিনিই ১৯৫৪ এ রসায়ন এবং ১৯৬৩ সালে শান্তিতে দুইবার নোবেল পুরস্কার লাভ করেন।
লিনাস কার্ল পাউলিং মার্কিন যুক্তরাষ্ট্রের অরেগনের পোর্টল্যান্ডে জন্মগ্রহণ করেন। তার পিতা হারম্যান হেনরি উইলিয়াম পাউলিং ছিলেন অরেগনের একজন জার্মান বংশভূত ফার্মাসিস্ট এবং মা লুসি ইসাবেল ডার্লিং অরেগন জন্মগ্রহণকারি ও ইংরেজ-স্কটিশ বংশভূত।
কনডন ও পোর্টল্যান্ডের স্কুলে প্রাথমিক ও মাধ্যমিক শিক্ষা শেষে ১৯১৭ সালে পাউলিং ওরেগন স্টেট কলেজে যোগ দেন। সেখান থেকে ১৯২২ সালে রসায়নিক প্রকৌশলে বি.এস.সি. ডিগ্রি লাভ করেন। ১৯১৯-১৯২০ সালের দিকে তিনি স্টেট কলেজে পরিমানগত বিশ্লেষনের (Quantitative Analysis) পূর্ণকালীন শিক্ষক হিসেবে কর্মরত ছিলেন। এরপর তিনি ক্যালিফোর্নিয়া ইনস্টিটিউট অফ টেকনোলজিতে ফেলো হিসেবে যোগ দেন। সেখানে তিনি অধ্যাপক আর. জি. ডিকিনসন ও রিচার্ড সি. টোলম্যানের তত্ত্বাবধায়নে কাজ করেন। ১৯২৫ সালে তিনি পিএইচডি সম্পন্ন করেন। তার মাইনর বিষয় ছিল পদার্থবিদ্যা ও গণিত।
পরমাণুতে বিভিন্ন শক্তিস্তরে সর্বাধিক সংখ্যাক ইলেকট্রনের বিন্যাস সম্পর্কে ১৯২৫ সালে পাউলিং একটি নীতি উপস্থাপন করেন। এটি তার বর্জন নীতি 
হিসেবে পরিচিত। নীতিটি হল,-" একই পরমাণুতে যে কোন দুটি ইলেকট্রনের চারটি কোয়ান্টাম সংখ্যার মান কখনো এক হতে পারে না।" এই বর্জন নীতির মূল কথা হল, একটি পারমানবিক অর্বিটালে সর্বাধিক দুইটি ইলেকট্রন থাকতে পারে যদি তাদের ঘূর্ণন (Spin) বিপরীতমুকী হয়।
১৯৫৪ সালে পাউলিং অরবিটাল সংকরণ তত্ত্বের জন্য তিনি রসায়নে নোবেল পুরস্কার লাভ করেন। নিউক্লিয় শক্তির পরীক্ষা নিষিদ্ধকরণ আইন বাস্তবায়নের প্রচেষ্টার জন্য শান্তিতে ১৯৬৩-এ নোবেল পুরস্কার লাভ করেন।
বিজ্ঞানী পাউলিং ১৯ আগস্ট, ১৯৯৪ সালে মৃত্যুবরণ করেন।
ইউটিউব
ইউটিউব () একটি ভিডিও আদান-প্রদান করার ওয়েবসাইট। ওয়েব ২.০ এর অন্যতম কর্ণধার ইউটিউব বর্তমান ইন্টারনেট জগতের একটি অত্যন্ত জনপ্রিয় ভিডিও শেয়ারিং সাইট যা এর সদস্যদের ভিডিও আপলোড, দর্শন আর আদান-প্রদানের সুবিধা দান করে আসছে। এই সাইটটিতে আরো আছে ভিডিও পর্যালোচনা, অভিমত প্রদান সহ নানা প্রয়োজনীয় সুবিধা।
ফেব্রুয়ারি ২০০৫ সালে প্রতিষ্ঠিত এই প্রতিষ্ঠানটির পেছনে ছিলেন মূলত পেপ্যাল প্রতিষ্ঠানের তিন প্রাক্তন চাকুরীজীবি, চ্যড হারলি, স্টিভ চ্যন আর বাংলাদেশী বংশদ্ভুত জাওয়েদ করিম।
জুন ১৯ ২০০৭ সালের গুগল সিইও এরিক এমারসন নতুন স্থানীয়করণ সিস্টেম আরম্ভ করার জন্য প্যারিসে ছিল। ওয়েবসাইটের ইন্টারফেস ৮৯টি দেশে এক অঞ্চল (হংকং) এবং একটি বিশ্বব্যাপী সংস্করণ অনূদিত সংস্করণের সাথে পাওয়া যায়।
ইউটিউব ইন্টারফেস স্থানীয় সংস্করণ ব্যবহারকারী আইপি ঠিকানা ভিত্তিতে নির্বাচিত করা উচিত, যা প্রস্তাব দেওয়া হয় । কিছু ক্ষেত্রে, বার্তা "এই ভিডিওটি আপনার দেশে পাওয়া যায় না" কারণ স্বত্তাধিকার নিষেধাজ্ঞা বা অসঙ্গত কন্টেন্ট প্রদর্শিত হতে পারে । YouTube ওয়েবসাইটের ইন্টারফেস, ৭৬ ভাষা সংস্করণের মধ্যে উপলব্ধ রয়েছে সেই সঙ্গে আমহারী, আলবেনীয়, আর্মেনীয়, উজবেকীয়, কিরগিজ, খমের, ফার্সি, বর্মী, বাংলা, মঙ্গোলীয়, ও লাও স্থানীয় চ্যানেল সংস্করণ ধর্ম ধরে টানবে না। 
ইউটিউবে অ্যাক্সেস তুরস্ক মধ্যে ২০০৮ এবং ২০১০ এর মধ্যে ভিডিও পোস্টিং নিয়ে বিতর্ক নিম্নলিখিত মোস্তফা কামাল আতাতুর্ক এবং মুসলমানদের জন্যে কিছু উপাদান আক্রমণাত্মক অপমানজনক অবরুদ্ধ ছিল, বলিয়া গণ্য। ২০১২ সালের অক্টোবর, ইউটিউব এর একটি স্থানীয় সংস্করণ চালু করা হয় তুরস্ক, ডোমেইন সঙ্গে। স্থানীয় সংস্করণ তুর্কি আইন অন্তর্ভুক্ত বিষয়বস্তু প্রবিধান সাপেক্ষে।
২০০৯ সালে মার্চ, ইউটিউব এবং গান জন্য ব্রিটিশ রয়্যালটি সংগ্রহ সংস্থা পিআরএস মধ্যে বিরোধের প্রিমিয়াম সঙ্গীত ভিডিও যুক্তরাজ্য এ ইউটিউব ব্যবহারকারীর জন্য অবরোধ করা হয়। ভিডিও প্রধান রেকর্ড কোম্পানি দ্বারা পোস্ট অপসারণের একটি লাইসেন্স চুক্তি চুক্তিতে পৌঁছাতে ব্যর্থ হওয়ার পরেই. বিবাদটি সেপ্টেম্বর ২০০৯ এই সমস্যাগুলি সমাধান করা হয়েছে এপ্রিলে ২০০৯ সালে, একটি অনুরূপ বিতর্ক জার্মানিতে ব্যবহারকারীদের জন্য প্রিমিয়াম সঙ্গীত ভিডিও অপসারণের নেতৃত্বে।
নভেম্বর ১২, ২০১৪ ইউটিউব মোবাইল প্ল্যাটফর্মের উপর পটভূমি এবং অফলাইন প্লেব্যাক সঙ্গে বরাবর, ইউটিউব দ্বারা হোস্ট করা সরকারী মিউজিক ভিডিওর বিজ্ঞাপন মুক্ত প্লেব্যাক প্রদান, সঙ্গীত কী, একটি সাবস্ক্রিপশন মিউজিক স্ট্রিমিং সার্ভিস উদ্বোধন ঘোষণা। সঙ্গীত কী সঙ্গে একীভূত করা এবং গুগল প্লে মিউজিক বিদ্যমান “সব এক্সেস” সেবা প্রতিস্থাপন দেয়ার উদ্দেশ্যে করা হচ্ছে।
আবর্জনাভূমি
আবর্জনাভূমি বা বর্জ্যভূমি (ইংরেজি: ) হল আবর্জনা ব্যবস্থাপনা বা পরিশোধনের সবচেয়ে পুরাতন ব্যবস্থা। এতে ময়লা বা আবর্জনাকে কোন নির্দিষ্ট স্থানে ফেলে মাটিচাপা দেয়া হয়। ঐতিহাসিকভাবে আবর্জনাভুমি সুশৃঙ্খলভাবে বর্জ্য নিষ্কাশনের জন্য সবচেয়ে বেশি প্রচলিত ব্যবস্থা। পৃথিবীর বহু জায়গায় এটি দেখতে পাওয়া যায়।
আবর্জনাভূমি অভ্যন্তরীন ধরনের হতে পারে (যেখানে একজন ময়লা উৎপাদনকারী তার বর্জ্য, উৎপন্ন স্থানেই নিজস্ব জায়গায় ফেলবে) অথবা সকলের জন্য ব্যবহার্য হতে পারে, যেখানে অনেক উৎপাদনকারী ময়লা ফেলবেন। অনেক আবর্জনাভূমিই আবর্জনা ফেলা ছাড়াও অন্য কাজে ব্যবহার হয়ে থাকে, যেমন - অস্থায়ীভাবে বর্জ্য জমা রাখার জন্য এবং ঘনীকৃত করে অন্য জায়গায় নিয়ে যাওয়ার প্রস্তুতির জন্য কিংবা আবর্জনা প্রক্রিয়াকরণের কাজে (বেছে আলাদা করা, পরিশোধন করা কিংবা পুনর্ব্যবহারোপোযোগী করে তোলা)।
বাংলাদেশে এখনও বিজ্ঞানসম্মতভাবে আবর্জনা ব্যবস্থাপনার জন্য কোন আবর্জনাভূমি গড়ে ওঠেনি। বেশিরভাগ পৌরসভা ময়লা সংগ্রহ করে সেটাকে কোন গর্তে বা নিচু জায়গায় ফেলে থাকে। তবে রাজধানী ঢাকাতে দুটি পরিবেশসম্মত আবর্জনা ব্যবস্থাপনা প্ল্যান্ট চালু করা হবে৷ এর একটি মাতুয়াইলে এবং অন্যটি আমিনবাজারে৷ একটি রাজধানীর পূর্বাঞ্চলের জন্য এবং অন্যটি পশ্চিমাঞ্চলের জন্য৷ রাজধানীর সব আবর্জনা এ দুটি স্থানে ফেলা হবে৷ এর মধ্যে মাতুয়াইল প্রকল্পটি এ বছরই (ইংরেজি ২০০৭ সাল) চালু হবে৷
ক্রিয়াবাদী ভাষাবিজ্ঞান
ক্রিয়াবাদী ভাষাবিজ্ঞান () ভাষা গবেষণার একটি ধারা যেখানে যোগাযোগের মাধ্যম হিসেবে ভাষার ব্যবহার বা কাজকে (function) কেন্দ্রীয় স্থান দেয়া হয়, এবং সে অনুসারে ভাষাকে বিশ্লেষণ করা হয়। যারা এই মতবাদের অনুসারী, তাদেরকে ক্রিয়াবাদী ভাষাবিজ্ঞানী (functionalists) বলা হয়।
ক্রিয়াবাদীরা ভাষাবিজ্ঞানের মূল ধারার বিধিবাদীদের (formalists) বিরোধী। ঘোর বিধিবাদীরা ভাষাকে মানুষের মনের একটি সহজাত বৈশিষ্ট্য হিসেবে গণ্য করেন। অন্যদিকে ক্রিয়াবাদীরা মনে করেন ভাষার যোগাযোগমূলক ক্রিয়া বা ভূমিকা অগ্রাহ্য করে ভাষা গবেষণা সম্ভব নয়।
দোলযাত্রা
দোলযাত্রা একটি হিন্দু বৈষ্ণব উৎসব। বহির্বঙ্গে পালিত হোলি উৎসবটির সঙ্গে দোলযাত্রা উৎসবটি সম্পর্কযুক্ত। এই উৎসবের অপর নাম বসন্তোৎসব। ফাল্গুন মাসের পূর্ণিমা তিথিতে দোলযাত্রা অনুষ্ঠিত হয়।
বৈষ্ণব বিশ্বাস অনুযায়ী, ফাল্গুনী পূর্ণিমা বা দোলপূর্ণিমার দিন বৃন্দাবনে শ্রীকৃষ্ণ আবির বা গুলাল নিয়ে রাধিকা ও অন্যান্য গোপীগণের সহিত রং খেলায় মেতেছিলেন। সেই ঘটনা থেকেই দোল খেলার উৎপত্তি হয়। দোলযাত্রার দিন সকালে তাই রাধা ও কৃষ্ণের বিগ্রহ আবির ও গুলালে স্নাত করে দোলায় চড়িয়ে কীর্তনগান সহকারে শোভাযাত্রায় বের করা হয়। এরপর ভক্তেরা আবির ও গুলাল নিয়ে পরস্পর রং খেলেন। দোল উৎসবের অনুষঙ্গে ফাল্গুনী পূর্ণিমাকে দোলপূর্ণিমা বলা হয়। আবার এই পূর্ণিমা তিথিতেই চৈতন্য মহাপ্রভুর জন্ম বলে একে গৌরপূর্ণিমা নামেও অভিহিত করা হয়।
দোলযাত্রা উৎসবের একটি ধর্মনিরপেক্ষ দিকও রয়েছে। এই দিন সকাল থেকেই নারীপুরুষ নির্বিশেষে আবির, গুলাল ও বিভিন্ন প্রকার রং নিয়ে খেলায় মত্ত হয়। শান্তিনিকেতনে বিশেষ নৃত্যগীতের মাধ্যমে বসন্তোৎসব পালনের রীতি রবীন্দ্রনাথ ঠাকুরের সময়কাল থেকেই চলে আসছে। দোলের পূর্বদিন খড়, কাঠ, বাঁশ ইত্যাদি জ্বালিয়ে এক বিশেষ বহ্ন্যুৎসবের আয়োজন করা হয়। এই বহ্ন্যুৎসব হোলিকাদহন বা নেড়াপোড়া নামে পরিচিত। উত্তর ভারতে হোলি উৎসবটি বাংলার দোলযাত্রার পরদিন পালিত হয়।
দোলযাত্রা বা হোলি উৎসব সংক্রান্ত পৌরাণিক উপাখ্যান ও লোককথাগুলি মূলত দুই প্রকার: প্রথমটি দোলযাত্রার পূর্বদিন পালিত বহ্ন্যুৎসব হোলিকাদহন বা নেড়াপোড়া সংক্রান্ত, এবং দ্বিতীয়টি রাধা ও কৃষ্ণের দোললীলা বা ফাগুখেলা কেন্দ্রিক কাহিনি। 
"স্কন্দপুরাণ" গ্রন্থের "ফাল্গুনমাহাত্ম্য" গ্রন্থাংশে হোলিকা ও প্রহ্লাদের উপাখ্যান বর্ণিত হয়েছে। হোলিকা ছিলেন মহর্ষি কশ্যপ ও তাঁর পত্নী দিতির পুত্র হিরণ্যকশিপুর ভগিনী। ব্রহ্মার বরে হিরণ্যকশিপু দেব ও মানব বিজয়ী হয়ে দেবতাদের অবজ্ঞা করতে শুরু করেন। কিন্তু তাঁর পুত্র প্রহ্লাদ ছিলেন বিষ্ণুর ভক্ত। প্রহ্লাদ বিষ্ণুকে নিজ পিতার উপরে স্থান দেওয়ায় ক্রুদ্ধ হয়ে হিরণ্যকশিপু নিজের পুত্রকে পুড়িয়ে মারার আদেশ দেন। দাদার আজ্ঞায় হোলিকা প্রহ্লাদকে কোলে নিয়ে অগ্নিতে প্রবেশ করেন। কিন্তু বিষ্ণুর কৃপায় প্রহ্লাদ অক্ষত থাকেন; বরং আগুনে পুড়ে হোলিকারই মৃত্যু হয়। হোলিকার এই অগ্নিদগ্ধ হওয়ার কাহিনিই দোলের পূর্বদিনে অনুষ্ঠিত হোলিকাদহন বা চাঁচর উৎসবের সঙ্গে যুক্ত।
দোলযাত্রা উৎসব শান্তিনিকেতনে বসন্তোৎসব নামে পরিচিত। অতীতে শান্তিনিকেতনের বিদ্যালয়ে বসন্তের আগমন উপলক্ষে একটি ছোটো ঘরোয়া অনুষ্ঠানে নাচগান, আবৃত্তি ও নাট্যাভিনয় করা হত। পরবর্তীকালে এই অনুষ্ঠানটি পরিব্যপ্ত হয়ে শান্তিনিকেতনের অন্যতম জনপ্রিয় উৎসব বসন্তোৎসবের আকার নেয়। ফাল্গুনী পূর্ণিমা অর্থাৎ দোলপূর্ণিমার দিনই শান্তিনিকেতনে বসন্তোৎসবের আয়োজন করা হয়। পূর্বরাত্রে বৈতালিক হয়। দোলের দিন সকালে "ওরে গৃহবাসী খোল দ্বার খোল" গানটির মাধ্যমে মূল অনুষ্ঠানের সূচনা হয়। সন্ধ্যায় গৌরপ্রাঙ্গনে রবীন্দ্রনাথের কোনো নাটক অভিনীত হয়।
সংকেতবিজ্ঞান
সংকেতবিজ্ঞান (ইংরেজি: Semiotics) হল প্রতীক, সংকেত, চিহ্ন, ইত্যাদি গবেষণার শাস্ত্র। এতে কীভাবে বিভিন্ন সংকেতের অর্থ তৈরি হয় এবং এই অর্থ কীভাবে বোঝা হয়, সে নিয়ে গবেষণা করা হয়।
ভাষা বিজ্ঞানকে ৩ ভাগে ভাগ করা যায় ।
•শব্দতত্ত্ব:Semantics একে শব্দার্থতত্ত্ব, অর্থতত্ত্ব, ইত্যাদি নামেও বাংলায় ডাকা হয়।
•বাক্যতত্ত্ব:Syntactics বাক্যতত্ত্ব নামক ভাষাবিজ্ঞানের শাখায় বাক্যের গঠন নিয়ে আলোচনা করা হয়। অর্থাৎ একাধিক শব্দ কী নিয়মে যুক্ত হয়ে বৃহত্তর এককসমূহ গঠন করে।
•প্রয়োগতত্ত্ব: Pragmaticsপ্রয়োগতত্ত্ব হলো ভাষাবিজ্ঞান ও সংকেতবিজ্ঞান-এর একটি উপশাখা যেখানে প্রেক্ষাপট কোনো অর্থ বোঝাতে সাহায্য করে তার চর্চা করা হয়।
রেনেসাঁস
রেনেসাঁস বা পুনর্জাগরণ () মধ্যযুগের পরে ও রিফর্মেশনের আগে বিশেষ করে ইতালিতে ও সাধারণভাবে গোটা ইউরোপের এক ঐতিহাসিক যুগকে বোঝায়। এই যুগের ব্যাপ্তিকাল ছিল আনুমানিক চতু্র্দশ থেকে ষোড়শ শতাব্দী পর্যন্ত। এ যুগের প্রধান বৈশিষ্ট্য ছিল প্রাচীন পুস্তক অধ্যয়নের অনুশীলন বৃদ্ধি, রাজকীয় ও ধর্মীয় পৃষ্ঠপোষকতার উত্থান, চিত্রকলায় দৃষ্টিভঙ্গির ব্যবহার, এবং বিজ্ঞানের সামগ্রিক উন্নতি। বর্তমানে রেনেসাঁস বলতে অন্যান্য ঐতিহাসিক ও সাংস্কৃতিক পর্যায়কেও বোঝানো হয়ে থাকে।রেনেসাঁস কনস্টান্টিনোপলের পতন এবং প্রিন্টিং বিপ্লব দ্বারা প্রসারিত হয়েছিল।
দিয়োনিসিয়ুস থ্রাক্স
দিয়োনিসিয়ুস থ্রাক্স (গ্রিক: Διονύσιος ὁ Θρᾷξ) (খ্রিস্টপূর্ব ১৭০‑খ্রিস্টপূর্ব ৯০) একজন হেলেনীয় ব্যাকরণবিদ যিনি আলেকজান্দ্রিয়া ও রোড্‌সে বাস করতেন বলে ধারণা করা হয়।
ধারণা করা হয় তিনি গ্রিক ভাষার প্রথম বৃহৎ ব্যাকরণ "Tékhnē grammatiké" (ইংরেজি "Art of Grammar") রচনা করেন। এতে মূলত প্রাচীন গ্রিক ভাষার রূপমূলতত্ত্ব আলোচিত হয়েছে এবং কোন বাক্যতত্ত্ব আলোচিত হয়নি।
থ্রাক্স ব্যাকরণকে লেখক ও কবিদের ব্যবহৃত ভাষার বাস্তব জ্ঞান হিসেবে অভিহিত করেন। ধারণা করা হয় সনাতনী গ্রিকে রচিত হোমারীয় কাব্য ও অন্যান্য রচনা সাধারণ গ্রিক লোকদের শেখানোর জন্যই এ ব্যাকরণ রচিত হয়েছিল।
উনবিংশ শতাব্দী
১৯শ শতাব্দী গ্রেগরীয় পঞ্জিকা অনুসারে ১৮০১ থেকে ১৯০০ সাল পর্যন্ত সময়কাল।
এই শতাব্দীতে স্পেনীয়, পর্তুগিজ ও উসমান সাম্রাজ্যের পতন শুরু হয় এবং পবিত্র রোমান সাম্রাজ্য ও মোঘল সাম্রাজ্যের পতন সম্পূর্ণ হয়।
নেপোলিয়নীয় যুদ্ধসমূহশেষে ব্রিটিশ সাম্রাজ্য বিশ্বের নেতৃত্বে আবির্ভূত হয়। বিশ্বের এক চতুর্থাংশ জনগণ ও এক-ত্রৃতীয়াংশ ভূখণ্ড এ সাম্রাজ্যের অধীনস্থ ছিল।
সারা বিশ্বে দাসবৃত্তি ব্যাপকভাবে হ্রাস পায়। বিদ্যুৎ, স্টিল ও পেট্রোলিয়ামের ব্যবহার বাড়ে ও একটি দ্বিতীয় শিল্পবিপ্লব ঘটে যার ফলশ্রুতিতে জার্মানি, জাপান ও মার্কিন যুক্তরাষ্ট্র বিশ্বশক্তি হিসেবে আবির্ভূত হয় এবং এরা নিজ নিজ সাম্রাজ্য বিস্তারে ব্যস্ত হয়ে পড়ে। অন্যদিকে, রাশিয়া ও চীন অন্যান্য বিশ্বশক্তির সাথে প্রতিযোগিতায় পিছিয়ে পড়ে, ফলে এ সাম্রাজ্যগুলোতে সামাজিক নৈরাজ্য বেড়ে যায়।
তাত্ত্বিক ভাষাবিজ্ঞান
তাত্ত্বিক ভাষাবিজ্ঞান (ইংরেজি: Theoretical linguistics) নামক ভাষাবিজ্ঞানের শাখায় ভাষিক জ্ঞানের মডেল তৈরিতে সবচেয়ে বেশি জোর দেয়া হয়। এই শাখার উপশাখাগুলো হচ্ছে বাক্যতত্ত্ব, ধ্বনিতত্ত্ব, রূপমূলতত্ত্ব, এবং অর্থবিজ্ঞান। যদিও ধ্বনিবিজ্ঞান ও ধ্বনিতত্ত্বের মধ্যে সম্পর্ক আছে, এটাকে তাত্ত্বিক ভাষাবিজ্ঞানের অংশ হিসেবে সাধারণত গণ্য করা হয় না। একইভাবে মনোভাষাবিজ্ঞান ও সমাজভাষাবিজ্ঞানকেও তাত্ত্বিক ভাষাবিজ্ঞানের সীমার বাইরে গণ্য করা হয়।
কেল্টীয়
কেল্টীয় ইংরেজি Celt বা Celtic শব্দের বাংলা প্রতিশব্দ হিসেবে ব্যবহৃত হয়। এটি নির্দেশ করতে পারে:The following should only be pronounced /selt(ik)/:
রয়্যাল এশিয়াটিক সোসাইটি
রয়াল এশিয়াটিক সোসাইটি (Royal Asiatic Society of Great Britain and Ireland, RAS) ব্রিটিশ সাম্রাজ্যের এশীয় প্রজাদের বিজ্ঞান, সাহিত্য ও শিল্পকলা বিষয়ক ব্যাপারে অনুসন্ধান ও উৎসাহ প্রদানের জন্য ১৮২৪ সালে প্রতিষ্ঠিত হয়। শুরু থেকেই বক্তৃতা, গবেষণাপত্র ও অন্যান্য প্রকাশনার মাধ্যমে এশীয় সংস্কৃতি ও সমাজ বিষয়ক সর্বোচ্চ মানের একটি প্রতিষ্ঠান হিসেবে এটি গড়ে উঠেছে। এশীয় বিদ্যার ক্ষেত্রে এটি ব্রিটেনের একটি সুপ্রাচীন বিদ্বৎসমাজ।
নব্যব্যাকরণবিদ
নব্যব্যাকরণবিদগণ () জার্মানির লাইপ্‌ৎসিশ বিশ্ববিদ্যালয়ভিত্তিক একদল ভাষাবিজ্ঞানী, যারা ধ্বনি পরিবর্তনের নিয়মতান্ত্রিকতার ওপর ১৯শ শতকে একটি অনুকল্প প্রকাশ করেছিলেন।
প্রধান প্রধান নব্যব্যাকরণবিদরা হচ্ছেন:
প্রত্ন-ইন্দো-ইউরোপীয় ভাষা
প্রত্ন-ইন্দো-ইউরোপীয় ভাষা হল ইন্দো-ইউরোপীয় ভাষাসমূহের একটি কল্পিত পূর্বসূরী ভাষা। ভাষাবিজ্ঞানীরা এরকম একটি ভাষার অস্তিত্বের কথা অনেক দিন ধরে মেনে নিলেও এর বিভিন্ন বৈশিষ্ট্য নিয়ে এখনও বিতর্ক চলছে।
ধারণা করা হয় প্রত্ন-ইন্দো-ইউরোপীয় একক ভাষা হিসেবে খ্রিস্টপূর্ব ৩৫০০ অব্দে নিউলিথিক যুগে ব্যবহৃত হত। তবে এ সম্পর্কিত মতভেদ রয়েছে। কুরগান তত্ত্ব অনুসারে প্রত্ন-ইন্দো-ইউরোপীয় ভাষার আদি স্থান হল পূর্ব ইউরোপের পন্টিক-কাস্পিয়ান অঞ্চল।
প্রত্ন-ইন্দো-ইউরোপীয় ভাষার রূপমূলতত্ত্ব জটিল এবং এতে ধাতু বা শব্দের রূপ, স্বর পরিবর্তন ও উচ্চারণগত ভিন্নতা দেখা যায়। বর্তমান সময়ের বহুল ব্যবহৃত স্পেনীয়, ইংরেজি, হিন্দুস্থানি (হিন্দি ও উর্দু), পর্তুগিজ, বাংলা, রুশ, পাঞ্জাবি, জার্মান, ফরাসি, ও মারাঠি ভাষা প্রত্ন-ইন্দো-ইউরোপীয় ভাষা গোত্রের অধিভুক্ত।
যুগল মণ্ডল
যুগল মন্ডল একটি প্রখ্যাত তারামন্ডলী যা ১ম শতাব্দীর জ্যোতির্বিজ্ঞানী টলেমীর তালিকাকৃত ৪৮টি নক্ষত্রমন্ডল এবং আধুনিক ৮৮টি নক্ষত্রমন্ডল, দুইয়েরই অন্তর্গত। এর ল্যাটিন নাম এসেছে "বড় কুকুর" থেকে এবং এটিকে সাধারণভাবে কালপুরুষকে অনুসরণরত দুটি কুকুরের একটি বলা যায়। আকাশের সবচেয়ে উজ্জ্বল নক্ষত্র লুদ্ধক যুগল মন্ডলের অন্তর্ভুক্ত।
সারস মণ্ডল
সারস মণ্ডল (ইংরেজি:Grus ( /ˈɡrʌs/, or colloquially /ˈɡruːs/)) দক্ষিণ আকাশে অবস্থিত তারামন্ডল। ১৬শতকের শেষের দিকে এই তারামন্ডল আবিষ্কৃত হয়।
গোধা মণ্ডল
গোধা মণ্ডল (ইংরেজি: Lacerta) ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক চিহ্নিত ৮৮টি আধুনিক তারামণ্ডলের একটি। ইংরেজি শব্দ লেসার্টা লাতিন থেকে এসেছে যে ভাষায় এর অর্থ টিকটিকি। এই ছোট্ট, অনুজ্জ্বল তারামণ্ডলটির ধারণা পোল্যান্ডের জ্যোতির্বিজ্ঞানী ইয়োহানেস হাভেলিয়ুস ১৬৮৭ সালে প্রথম পত্তন করেছিলেন। এর উজ্জ্বলতম তারাগুলো কাশ্যপেয় মণ্ডলের মতই ইংরেজি 'W' বর্ণটির মত আকৃতি তৈরি করে, এ কারণে একে অনেক সময় "ছোট কাশ্যপেয়" বলা হয়। এর অবস্থান উত্তর খ-গোলার্ধে বক, কাশ্যপেয় ও ধ্রুবমাতা মণ্ডলের মাঝে। এর উত্তরাংশ আকাশগঙ্গার চাকতির মাঝে পড়ে।
মেনসা মণ্ডল
মেনসা বা মেনসা মন্ডল (ইংরেজি: Mensa Constellation) দক্ষিণ আকাশের একটি তারকামন্ডল যা ১৮শ শতকে নামকরণ করা হয়। লাতিন ভাষায় এর অর্থ টেবিল। তারকামন্ডলটির আকৃতি অনেকটা খিলানের মধ্যখানে থাকা পাথরের মত এবং আকাশের প্রায় ৪ঘ. থেকে ৭.৫ঘ. বিষুবাংশ এবং ৭১ থেকে ৮৫.৫ ডিগ্রি বিষুবলম্ব পর্যন্ত এর বিস্তার। দক্ষিণ মেরুর তারকামন্ডল অক্ট্যান্স পর এটিই সবচেয়ে দক্ষিণের তারকামন্ডল। এর ফলে, উত্তর গোলার্ধ থেকে এটি দেখা যায় না। পূর্বোক্ত তারকামন্ডলগুলো ছাড়াও, মেনসা মন্ডলের নিকটবর্তী তারকামন্ডলসমূহ হলো কামেলিও, ডোরাডো, হাইড্রাস এবং ভোলানস।
শুরুতে মেনসা মন্ডলের নামকরণ করা হয়েছিল মঁ মেনসা। এ তারকামন্ডলটির মানচিত্রকরণ ও নামকরণ করেছিলেন নিকোলাস লুই ডি লাকাইলে। তিনি দক্ষিণ আফ্রিকার কেপটাউন শহরের নিকটবর্তী টেবিল মাইন্টেন পর্বতের সম্মানে দক্ষিণ গোলার্ধের অনুজ্জ্বল নক্ষত্ররাজির মধ্যথেকে এ তারকামন্ডলটির মানটিত্রকরণ করেন। নামকরণের স্মৃতিচারণ করতে গিয়ে তিনি উল্লেখ করেছিলেন, দক্ষিণ দিক থেকে বয়ে যাওয়া ঝড়ো বাতাসে অনেক সময় কেপ মাউন্টেন ম্যাজেলানীয় মেঘে (যা কেপ ক্লাউড নামেও পরিচিত) ঢেকে যেত। তাই তিনি আকাশে মেঘের নিচে একটি 'টেবিল' তৈরি করেন। যদিও মেনসা মন্ডলের নক্ষত্ররাজির উল্লেখ কোন প্রাচীন পুরানে নেই, তবে এ তারকামন্ডলের নামকরণ যে পর্বতের নামে করা হয়েছে তার সঙ্গে জড়িয়ে আছে অজস্র পৌরানিক কাহিনী। ডাচ এবং জার্মান ভাষায় "Tafelberg" নামে পরিচিত টেবিল মাউন্টেন পর্বতের নিকটবর্তী দুটি পাহাড়ের নাম 'ডেভিলস পিক' এবং 'লায়নস হেড'। ঝড়ঝঞ্ঝার জন্য কুখ্যাত উত্তমাশা অন্তরীপ বা কেপ অফ গুড হোপ (ইংরেজি: Cape of Good Hope) নিয়ে প্রচলিত পৌরাণিক কাহিনীগুলোতে টেবিল মাউন্টেন এর উল্লেখ রয়েছে। অভিযাত্রী বারতুলুমেও দিয়াজ এর চোখে টেবিল মাউন্টেন ঝড়সৃষ্টির একটি পৌরাণিক নেহাই। এর বিপদ সম্পর্কিত একটি পৌরাণিক কাহিনী আছে আরব্য রজনীর নায়ক নাবিক সিন্দাবাদকে নিয়ে, যেখানে সিন্দাবাদ টেবিল মাউন্টেনকে বর্ণনা করেছেন একটি চুম্বক হিসেবে যা তার জাহাজকে সমুদ্রের তলেদেশে টানছিল।
লাকাইলে এই তারকামন্ডলে বেয়ারের সংজ্ঞায়ন অনুসারে আলফা (Alpha) থেকে লামবডা (Lambda) পর্যন্ত এগারটি নক্ষত্র চিহ্নিত করেছিলন (কাপ্পা/Kappa ব্যতীত)। পরবর্তীতে গৌল্ড এতে কাপ্পা (Kappa), মু (Mu), নু (Nu), জি (Xi) এবং পি মেনসা (Pi Mensae) যুক্ত করেন। এদের মত অনুজ্জ্বল নক্ষত্রের নামকরণ সাধারণত করা হয় না; তবে গৌল্ড মনে করেছিলেন দক্ষিণ মহাজাগতিক মেরু এত নিকটবর্তী হওয়াতে এদের নামকরণ করা দরকার ছিল। মেনসা মন্ডলে কোন উজ্জ্বল নক্ষত্র নেই; আলফা মেনসা এর উজ্জ্বলতম নক্ষত্র যার ঔজ্জ্বল্যের মাত্রা মাত্র ৫.০৯। ফলে মেনসা মন্ডলই পুরো আকাশের সবচেয়ে অনুজ্জ্বল তারকামন্ডল। আলফা মেনসা সূর্যের মত (class G7V) একটি নক্ষত্র যার দূরত্ব পৃথিবী থেকে প্রায় ৩৩ আলোকবর্ষ।
সত্যজিৎ রায়ের পাওয়া পুরস্কার
নিম্নের তথ্যছকটিতে প্রখ্যাত ভারতীয় চলচ্চিত্রকার সত্যজিৎ রায়ের অর্জিত পুরস্কারগুলিকে তলিকাভুক্ত করা হল। এই পুরস্কারগুলিতে তাঁর কাজ ও দৃষ্টিভঙ্গি সম্বন্ধে সারা বিশ্বের সমলোচকদের আগ্রহ ও প্রশংসার পরিচয় পাওয়া যায়।